PROLETARIS DE TOTS ELS PAiSOS 


 AtreoeE 


ÒRGAN CENTRAL DEL PARTIT SOCIALISTA UNIFICAT DE CATALUNYA 









Número 480 Barcelons, 10 de maig de 1977 Preu: 15 pessetes 





Després de 38 anys d'il.legalitat, el Partit Socialista 
Unificat de Catalunya ha donat pública mostra de qui 
és, de quanta i quina és la seva gent, de per què no ha 
claudicat en la lluita en els moments més difícils i de 
per què no claudicarà ni ara ni mai. : 8 


Si abans vàrem desafiar les catacumbes on volien re- 
duir-nos i vàrem aconseguir ser un partit que vencia la 
clandestinitat i rebutjava l'etiqueta jurídica d'"il.legal", 
avui, al gran míting central de Barcelona, a la festa de 
Gavà, als mítings celebrats arreu de Catalunya, el PSUC 
aplega desenes de milers de militants i simpatitzants 
i difon, amb la veu ben alta de qui ha lluitat sense can- 
viar-se mai de camisa, la seva política, la seva alternati- 
va, el seu compromís amb les forces del treball i de la 
cultura, amb el moviment popular. 


El PSUC té força, però el PSUC no vol reduir-la a 
"demostració de força". Mo volem fa forca per fer la 
revenja ni per recordar fa línia divisòria entre vence- 
dors i vençuts, sinó per esborrar del tot aquesta línia 
i afermar la reconciliació entre tots els catalans i 
tots els espanyols. 


La força del PSUC és per aconseguir la llibertat de tots 
els presos i l'amnistia total, la legalització dels partits 
sense exclusions, per consolidar la democràcia, per 
convertir les Corts en constituents, per guanyar l'auto- 
nomia 'i l'autogovern de Catalunya i, al capdavall, per- 
què els treballadors i les forces més progressistes de 
la societat tinguin al poder el ressó real que el seu pes 
i protagonisme en la societat exigeixen. 


Fa només uns dies que som legals, tenim el goig del co- 
mençament i el capital incaculable de la continuació 
d'una història que els comunistes catalans hem fet vi- 
va i enriquidora. Però, sobretot, tenim la batalla pel 
futur. Com digué López Raimundo en el míting central, 
ara anem a les eleccions, i anem a guanyar-les. 

63.000 persones al Palau 


UN GRAN MII TING 


Havia estat ajornat dues vegades perquè la "tolerància" de la re- 
forma encara no podia admetre que els comunistes parlessin al po- 
ble de Catalunya. l a la tercera, la vençuda: el permís va arribar 
pocs dies abans. Els primers cartells anunciant "El míting del 
PSUC" van aparèixer pels carrers de tot Catalunya tot just a la 
tarda de dissabte. Però dilluns, a les vuit del vespre, 63.000 perso- 
nes omplien i rodejaven el Palau d'Esports de Barcelona per assis- 
tir al que tota la premsa anomenà, l'endemà, "el primer míting 


dels comunistes catalans". 





ORDRE DEMOCRÀTIC I 
ENTUSIASME DESBORDANT 





A les set, quan es van obrir les 
portes, el Palau s'omplí en un ins- 
tant amb els primers 13.000 que 
havien arribat horas abans. "Des- 
prés de l'experiència d'ahir (la festa 
de "La Tortuga") hem decidit venir 
acta les Sis", ens deia un grup de ta- 
xistes previsors i seguidors del 
PSUC. Fora, unes altres 50.000 per- 
sones, segons estimacions de la po- 
licia municipal, s'aplegaven en ordre 
—un ordre democràtic i respdnsable 
que no negava l'entusiasme desbor- 
dant— per escoltar, mitjançant una 
poderosa xarxa d'altaveus, els dis- 
cursos dels oradors. 


Eren dones i homes, joves i no tan 
joves, treballadors la immensa majo- 
ria, professionals, estudiants, intel- 
lectuals, comerciants que viuen de 
la seva feina, gent de les barriades 
populars, de les comarques dels 
voltants de Barcelona, immigrats 
que aclamaven el seu partit, gent 
vinguda de lluny, en autocar, en 
representació dels militants, simpa- 

titzants i seguidors del PSU de tot 

Catalunya. Hi eren, àdhuc, alguns 

camperols que aquest dia havien 

deixat la terra unes hores abans que 
fugís el sol per escoltar la veu del 
partit prohibit, perseguit, decidit 

impulsor de la Unió de Pagesos. I 

destacaven treballadors en lluita, de 

tots els rams, de les Comissions 

Obreres, mobilitzats per escoltar el 

Gregorio i el Cipriano i els porta- 

veus del seu partit. Centenars de 

banderes roges onejaven dins i fora 
del Palau al costat de senyeres cata- 
lanes, en una primera expressió del 
caràcter obrer i nacional català del 

PSUC sobre el qual insistiren tots 

els oradors. 


SOLIDARITAT DE TOTS 
ELS POBLES D ESPANYA 


Banderes de totes les altres nacio- 
nalitats i regions de l'Estat afirma- 
ven la voluntat dels comunistes ca- 
talans de lluitar per la solidaritat 
de tots els pobles d'Espanya. I no és 
gens estrany que una de les ovaci- 


Me Deril 


- 


pàgina 2 / treball / 10-5-1977 


ons més sostingudes de tota la 
vetllada fos per als espontanis que 
van fer la volta a la pista del Palau 
amb totes les banderes entrecreua- 


des. Com tampoc no ho és que, 
quan Antoni Gutiérrez Díaz, mem- 
bre del Comitè Executiu del PSUC, 
presentadór de l'acte i candidat al 
Congrés de Diputats per Barcelona, 
va cridar: "volem, exigim, aconse- 
guirem una autèntica amnistia"" el 
Palau estigués cinc minuts dempeus 
aplaudint el flamejar d'una "ifurri- 
nya", símbol de la lluita capdavan- 
tera per l'amnistia i per l'allibera- 
ment nacional. 


ELS CABELLS BLANCS, 
LA BONDAT A LA CARA 








A les vuit en punt, totes les mira- 
des es van dirigir cap a una de les 
portes laterals des d'on brollaven els 
primers aplaudiments que saludaven 
l'arribada del secretari general del 
PSUC, Gregori López Raimundo. 
En aquell mateix instant, una his- 
tòrica cançó d'en Raimon —una 
cançó dels temps del franquisme, de 
la dura clandestinitat: "...si ara cai- 
guesses, tants anys, molts anys, 
massa anys et demanaven...'"— om- 
plí el Palau del record emocionat 
d'un període que ja s'acaba i pro- 
vocà l'adhesió de tothom a l'home 
que encarna, amb els seus "cabells 
blancs, la bondat a la cara", la llui- 
ta del Partit Socialista Unificat de 
Catalunya contra el franquisme, 
per la llibertat. En López Raimun- 
do pujà dalt de la tarima on l'espe- 
raven tots els membres del Comitè 
Central del PSUC, del Comitè Exe- 
cutiu. Abans d'abraçar Rafael Vi- 
diella, fundador del partit, i Lucio 
Lobato, membre del Comitè Execu- 
tiu del Partit Comunista d'Espanya 


i "un dels homes de 25 anys de pre-- 


só", saludà la sala amb la mà ober- 
ta, mentre creixien els crits de ''se 


sent, se sent, Gregori està present". 


LA TAULA, AMB 
LUCIO LOBATO 


Quedà constituida la taula de 
l'acte, amb Maria Dolors Calvet, 
candidata per Barcelona, dirigent 
del moviment de dones i feminista 
de Catalunya: Jordi Solé-Tura, ca- 


tedràtic de la Facultat de Dret, 
membre del Comitè Executiu del 
PSUC, candidat per Barcelona: Jo- 
sep Solé Barberà, fill de Reus, ad- 
vocat dels treballadors, fundador 
del PSU de Catalunya, cap de la llis- 
ta electoral comunista per Tarrago- 
na, Rafael Vidiella, 86 anys, histò- 
ric dirigent obrer de Catalunya i 
fundador també del PSUC: Lucio 
Lobato, en representació del Par- 
tit Comunista d'Espanya, Antoni 
Gutiérrez Díaz, pediatre, número 
dos de la candidatura comunista 
per Barcelona: el secretari general, 
López Raimundo: Pere Ardiaca, un 
altre dels fundadors, de Balaguer, 
cap de llista per Lleida: Carles Caus- 
sa, jove militant, nascut a Figueres, 
primer candidat —del PSUC per 
Girona: Cipriano Garcia, un dels 


fundadors de les Comissions Obre- 
res, de Terrassa, candidat per Bar- 


celona, 1 josep Maria Riera, també 
candidat, jove de Barcelona que 
parlà en nom de la Joventut Comu- 
nista de Catalunya. 


UN MOMENT HISTÒRIC 


PER AL PSUC 


Tres hores d'intervencions i de 
participació activa del públic "de 
dins i de fora" són impossibles de 
resumir. Els homenatges a Frederic 
Sànchez i Miquel Inglès, presoners 
catalans recentment alliberats, i el 
record emocionat per als qui encara 
romanen a la presó, com Pons Llo- 
bet i Massana, els crits "amnistia 
per a la dona", "visca, visca, visca, 
Joventut Comunista", les crides re- 
petides a la unitat quan saludaven 
els convidats del Partit Socialista, 
d'Esquerra Republicana, Estat Ca- 
talà i d'altres, aplegats en la candi- 
datura unitària que presenta per al 
Senat a Josep Benet, Paco Candel i 
Cirici Pellicer, tots tres presents al 
míting, els xiulets cada cop que un 
orador parlava de l'anomenada 
Aliança Popular o en totes les refe- 
rències a les maniobres lerrouxistes, 
les expressions de germanor amb el 
Partit Comunista d'Espanya ("Sí, 
sí, sí, Dolores a Madrid"'), de soli- 
daritat amb tots els pobles opri- 
mits, d'identificació amb tot el que 
suposa lluita, democràcia i llibertat 
van fer d'aquelles tres hores un mo- 
ment històric de la trajectòria del 
Partit Socialista Unificat de Cata- 
lunya i un pas importantíssim cap a 
la presència pública, massiva, res- 
ponsable, dels comunistes catalans 
que reclama la batalla per unes elec- 
cions lliures, per una Catalunya 
democràtica on esdevingui realitat 
la veu dels treballadors. 


ANDREU CLARET SERRA 

Antoni Gutiérrez Díaz 


Un partit que ve de lluny 
i que va més lluny encara 


Enmig d'un ambient enfervorit, Antoni Gutiérrez Díaz, que pre- 
sidia l'acte, va presentar el míting. Reproduim tot seguit alguns 


fragments del seu discurs. 


Amics i companys: Benvinguts 
al míting central del Partit Socialis- 
ta Unificat de Catalunya, el partit 
dels comunistes catalans, el partit 
de la classe obrera, de la pagesia, 
dels estudiants, dels professionals i 
intel.lectuals, el partit de la joven- 
tut, el partit que vol ser, que co- 
mença a ser, el partit de l'allibera- 
ment de la dona, el partit que en la 
seva lluita contra la corrupció i l'es- 
peculació és, al mateix temps, el de- 
fensor més consequent dels interes- 
sos de totes les capes socials anti- 
monopolistes, El Partit Socialista 
Unificat de Catalunya és, per la seva 
condició de partit obrer Obert a l'a- 
liança de les forces del treball i la 
cultura, un partit fonamentalment 
nacional català, i amb la seva em- 
branzida en favor de les llibertats 
representa l'esperança i la seguretat 
d'aconseguir l'alliberament nacional 
de Catalunya (. . .) 


Som un partit de lluita i de 
combat. Som un partit revoluciona- 
ri. Un partit que es compromet a 
transformar una societat muntada 
sobre l'especulació i la corrupció en 
un societat lliure, sense explotadors 
ni explotats, Una societat en què so- 
cialisme, llibertat i Catalunya siguin 
veritats indestriables./. . .) 


Avui ser revolucionari, estar pel 
socialisme, significa lluitar, aconse- 
guir les reivindicacions més urgents 
de la classe obrera, de la pagesia, de 
les forces de la cultura, de la joven- 
tut, de les dones, dels empresaris 
petits i mitjans, significa lluitar i 
aconseguir la Llibertat, l'Amnistia i 
l'Estatut d'autonomia per a Catalu- 
nya i obrir un procés constituent a 
Espanya... J) 









En iniciar el nostre primer mí- 
ting central, reclamem i ens com- 
prometem a lluitar per ta legalitza- 
ció de tots els partits polítics, per- 
què totes les forces sense exclusions 
puguin difondre les seves opcions 
polítiques. És per això que, per da- 
munt de qualsevol discrepància, sa- 
ludem i expressem la nostra solida- 
ritat a Esquerra Republicana de Ca- 
talunya, a Estat Català, al Partit So- 
cialista d'Alliberament Nacional, al 
Moviment Comunista de Catalunya, 
al Partit Carlí, a l'Organització Re- 
volucionària de Treballadors, al Par- 
tit del Treball d'Espanya i a la Lliga 
Comunista Revolucionària. 


Volem, exigim, considerem in- 
dispensable l'Amnistia. Tant pel 
que representa obrir les portes de 
les presons als condemnats per fets 
polítics com per la situació de re- 
conciliació que pressuposa. Salu- 
dem els alliberaments aconseguits ja 
i, d'una manera expressa, la presèn- 
cia avui aquí de Frederic Sànchez 
Juliachs i Miquel Ingiès. Però asse- 
nyalem, també, el buit que deixen 
les absències d'altres empresonats 
catalans, com són els casos de Josep 
Lluís Pons Llobet i Josep Massana. 


Volem l'Estatut. Però no vo- 
lem un estatut qualsevol. Volem 
l'Estatut que ens fou arrabassat. 
Exigim l'autogovern de Catalunya 
regit, provisionalment, pels princi- 
pis i institucions configurats en 
l'Estatut. del 32(...)reclamem, 
convocades pel Consell Provisional 
de la Generalitat, eleccions al Par- 
lament Català, com l'únic camí per- 
què els catalans puguem escollir 
lliurement el nostre futur. 


Els comunistes catalans volem 
tambè l'Estatut per fer una Catalu- 
nya solidària amb tots els proble- 
mes de les nacions, pobles i regions 
de l'Estat espanyol, (...) amb la 
pobresa d'Andalusia, Castella, Ex- 
tremadura, amb l'estat de subdesen- 
volupament que sofreixen els nos- 
tres germans gallecs.í. . . ) 


Serveixi la presència de Lucio 
Lobato, representant del Partit 
germà, del Partit Comunista d'Espa- 
nya, per a afirmar, una vegada més, 
la unitat dels comunistes de tots els 
pobles d'Espanya en una lluita úni- 
ca contra el poder de l'oligarquia, 
per la transformació revolucionària 
de l'Estat, pel reforçament de la 
unitat de la classe obrera, per l'ela- 
boració i aplicació autònoma de les 
polítiques nacionals al servei de les 
llibertats de tots els pobles de l'Es- 
tat espanyol. 


— 





El discurs de Gregori López Raimundo 


Guanyar les eleccions 
per restablir l'Estatut 


Gregori López Raimundo, que va 
començar subratllant els avenços as- 
solits en la lluita per la llibertat 
—fruit del combat de tot el poble— 
va definir així el moment polític: 


BARRAR EL PAS A 
ALIANZA POPULAR 


"La lluita no es planteja ja entre 
reforma o ruptura, sinó entre conti- 
nuisme franquista o democràcia. 
Allò que està en joc és si les elecci- 
ons anunciades van a ser netes i de 
caràcter constituent —amb amnistia 
total prèvia i legalització de tots els 
partits—, o si serviran perquè els 
sectors més ultres recuperin el mo- 

nopoli de poder i imposin una invo- 
lució que suposaria el retorn de la 
repressió i de la violència. 


"El poblema clau consisteix avui 
en fer fracassar les provocacions 
dels líders d'Alianza Popular, que 
intenten enfrontar els caps militars 
contra l'actual govern per tallar 
el procés democratitzador. El pro- 
blema clau consisteix en impedir 
que Alianza Popular obtingui la ma- 
joria a les eleccions, que aprofitaria, 
sens cap mena de dubte, per reim- 
plantar els mètcetes de govern impe- 
rants sota els gabinets de Carrero 
Blanco i Arias Navarro, dels quals 
van formar part els seus dirigents 
més coneguts. " 


Després d'assenyalar que "de les 
futures eleccions —que no seran pas 
enterament lliures— difícilment en 
sortirà una majoria d'esquerres" i 
posar l'accent en la necessitat d'una 
"majoria que vagi des del centre 


fins a l'esquerra, capaç de barrar 
el pas a Alianza Popular i d'elabo- 
rar una constitució democràtica", 
va formular la proposta d'un pacte 
constitucional sobre la base del res- 
pecte a les llibertats polítiques. 


LES BASES DEL PACTE 


CONSTITUCIONAL 


Un pacte, assenyalà, dirigit a as- 
segurar que la futura constitució 
espanyola garanteixi els principis 
seguents: "El lliure joc democràtic 
de tots els partits: la supremacia del 
Parlament i la independència del 
poder judicial: els drets humans en 
la seva integritat: les llibertats polí- 
tiques, sindicals, de premsa, de cul- 
tura, i la gestió democràtica dels 
mitjans de comunicació: la comple- 
ta igualtat per a la dona: plens drets 








Cipriano Garcia 


Votar PSUC és votar : 
pels drets dels treballadors 


Després de la intervenció de l'Antoni Gutiérrez Díaz va parlar Cipriano Garcia Sànchez. Publiquem a 
continuació els passatges més significatius del seu discurs, acollit amb aplaudiments entusiastes. 


El Partit Socialista Unificat de 
Catalunya és, per la nostra trajectò- 
ria, per la nostra teoria i la nostra 
pràctica revolucionària un partit 
nacional català. El més nacional de 
tots els partits, perquè representem 
les forces laborioses que, amb el seu 
treball, construeixen —Catalunya 
(...)Som un partit germà del Par- 
tit Comunista d'Espanya, amb una 
línia política.basada en el marxis- 
me creador i revolucionarif. . . ) 


Hem fet esforços suprems per 
aconseguir la unitat, perquè com- 
prenem que és el bé més gran per 
als treballadors. Perquè la divisió 
sindical només afavoreix els ene- 
mics de classe dels treballadors. 
Malgrat que no s'ha aconseguit la 
unitat sindical, els comunistes pres- 
tarem suport decididament a qual- 
sevol entesa entre les centrals sindi- 
cals que sigui útil a la unitat d'acció 
dels treballadors, a la conquesta de 
lurs reivindicacions i legítims drets, 
i continuarem defensant i lluitant 
per assolir la unitat sindical, per 
l'amnistia laboral. 


Els darrers temps han aparegut 
intents d'introduir a Catalunya el 
lerrouxisme, tendent a enfrontar els 
treballadors castellano-parlants amb 
els catalano-parlants. Un enfronta- 
ment entre els catalans d'origen i els 
catalans arribats d'altres pobles i re- 
gions d'Espanya seria el pitjor servei 
a Catalunya, a la democràcia, als 
treballadors i ais pobles d'Espanya 
(...) Però davant de qualsevol in- 
tent dels: qui ens expulsaren de les 
nostres terres perquè no trobàvem 
llocs de treball, que pertanyen a la 
mateixa classe social que ens explo- 
ta a Catalunya, la classe obrera i les 
altres capes populars serraran files 
al voltant dels partits democràtics 
catalans, al voltant del Partit Socia- 
lista Unificat de Catalunya, el partit 
dels comunistes catalans. 

El programa social mínim 


En presentar-nos davant dels 
treballadors i del poble de Catalu- 
nya per sol.licitar el vostre vot, us 
proposem, i ens comprometem a 
defensar-lo, el nostre programa mí- 
nim electoral, que considerem que 
correspon a l'etapa política present 
i que es concreta en els punts se- 
gúents: 


4 — Elevació dels salaris, sous i pen- 
sions, especialment dels més 
baixos. Salari mínim suficient. 
Garanties de col.locació i subsi- 
di de desocupació efectiu i efi- 
caç. 


: Pla d'inversions públiques en 
béns de consum col.lectiu: vi- 
vendes, escoles, guarderies, hos- 
pitals i altres obres públiques 
que responguin a necessitats 
col.lectives fonamentals. 


1 Control i reforma democràtica 
de la Seguretat Social. 


t Control efectiu del crèdit per 
les institucions democràtiques 
de l'Estat. 


1 Reforma fiscal que disminueixi 
els impostos indirectes i aug- 
menti els directes sobre les ren- 
des més elevades. 


1t Ampli ajut financer i tècnic a 
l'agricultura, preus remunera- 
dors per als seus productes. Fo- 
ment de les cooperatives i els 
sindicats agrícoles. Ajut a la 
transformació i a la comercia- 
lització dels productes del 
camp per part dels productors. 


1t Ajut financer decidit per a la 
petita i mitjana empresa. 


4 Política exterior comercial ori- 
entada cap al Mercat Comú, 
però també cap a l'eixampla- 
ment i diversificació creixents 
dels mercats. 


del 15 de Juny 





polítics per als joves, comprès el de 
vot als divuit anys, l'autonomia per 
a les nacionalitats, pobles i regions 
de l'Estat espanyol: la plena demo- 
cratització de la vida municipal: la 
separació de l'Església i de l'Estat, i 
la possibilitat de transformar les es- 
tructures econòmiques i socials d'a- 
cord amb la voluntat expressada 
majoritàriament pel poble." Un 
pacte, afegí, que "hauria de fer pos- 
sible la creació d'un govern capaç 
d'aplicar una política adreçada a 
trobar una sortida progressista a la 
crisi econòmica, impossible sense 
una col.laboració entre les diferents 
forces que intervenen en el procés 
productiu". i 


MILLORAR LES CONDICIONS 


DE VIDA DELS HUMILS 


Després de referir-se a les mesures 
que aquest govern hauria d'aplicar 
en el terreny econòmico—social, ex- 
plicades per Cipriano Garcia, va dir: 
"La democràcia farà possible la col- 
laboració de les distintes classes so- 
cials per superar la crisi si millora 
les condicions de vida dels humils, 
si iguala tots els ciutadans davant de 
la llei i permet als representants dels 
treballadors ocupar l'espai que els 
correspon en la direcció dels as- 
sumptes públics." 


LA DEFENSA DE L'ESTATUT 
DE 1932 


"Si triomfa Alianza Popular i s'a- 
plica el mecanisme previst per ins- 
taurar el Consell General de Catalu- 
nya —va assenyalar més endavant— 
no hi haurà en un temps immediat 
ni Estatut ni cap forma d'autago- 
vern". Va qualificar, per això, de 
"gravíssima" /a decisió d'Unió De- 
mocràtica de Catalunya d'abando- 
nar la negociació per a una candida- 
tura unitària al Senat, candidatura 
que "aconseguiria un vot massiu 
que esdevindria, a la pràctica, un 
plebiscit" a favor de l'Estatut de 
1932 reclamat pel poble català, 
com ho va demostrar la diada de 
Sant Jordi. L'acord per al Senat 
hauria obligat tots els partits a de- 
fensar un mateix programa davant 
de les forces neofranquistes. 


Es va felicitar de l'acord subscrit 
ja amb el PSC (CJ, Federació Cata- 
lana del PSOE, Esquerra Republica- 
na de Catalunya, Estat Català i per- 
sonalitats independents per a la pre- 
sentació d'una candidatura comuna 
i va afirmar la voluntat del PSUC 
de continuar lluitant per una candi- 
datura de totes les forces democrà- 
tiques que, va dir, seria possible 


"mitjançant la renúncia dels candi- 
dats que es decidís en comú i la 
permanència de només tres noms a 
cada circumscripció". 


ELS OBJECTIUS DE LA 
CAMPANYA ELECTORAL 





Gregori López Raimundo va re- 
sumir els objectius del PSUC en /a 
batalla electoral: aconseguir l'am- 
nistia i la legalització de tots els 
Partits, barrar el pas a Alianza Po- 
pular, contribuir a un triomf d'u- 
na majoria de centre-esquerra, asso- 
lir la candidatura comuna pr al Se- 
nat i conquerir el màxim de vots 
per als candidats del PSUC, com 
també multiplicar els efectius del 
Partit "per prosseguir la lluita per 
una Catalunya en la qual els treba- 
lladors també comptin, per una Ca- 
talunya lliure i una Espanya demo- 
cràtica". 


"PROCLAMEM AMB ORGULL 


ELS NOSTRES OBJECTIUS 
SOCIALISTES" 


El PSUC —va dir López Raimun- 
do en la part final del seu discurs— 
està disposat a col.laborar amb les 
altres forces democràtiques catala- 





. nes i a respectar les regles del 


joc democràtic. "No amaguem pas, 
sinó que proclamem amb orgull —va 
afegir— els nostres ideals socialis- 
tes, la nostra voluntat de construir 
una societat en la qual s'eliminarà 
l'explotació de l'home per l'home, 
les discriminacions contra la dona i 
contra els joves, les diferències en- 
tre el camp i la ciutat, entre el tre- 
ball manual i intel.lectual, és a dir, 

una societat més justa i fraternal". 


/ va subratllar: "Però repetim que 
aspirem a arribar a aquesta meta 
amb el suport de la majoria de la 
població expressat en elecccions 
lliures, respectant el pluralisme de 
la societat, les llibertats democràti- 
ques i els drets de l'home. Els co- 
munistes catalans volem que no hi 
hagi mai més en aquest país guer- 
res civils, dictadures, repressió ni 
clandestinitats. Volem ser una força 
d'ordre democràtic. Els nostres ad- 
versaris han de saber que els volem 
batre en les eleccions, 'en la lluita 
d'idees. Però també cal que sàpi- 
guen -que la fermesa que hem mos- 
trat en aquests quaranta anys en la 
defensa dels nostres ideals, dels in- 
teressos de Catalunya i dels drets 
del poble treballador és, i serà en 
l'esdevenidor, Una característica 
del PSUC, que actuarà contra qual- 
sevol intent d'involució o de retorn 
a la dictadura." 

Jordi Solé -Tura 


El PSUC, un partit 
que vol i pot governar 


Jordi Solé-Tura, com tots els altres oradors, fou interromput 
moltes vegades pels aplaudiments i les aclamacions. De la seva in- 
tervenció extractem aquests fragments: 


Tots tenim consciència de viure 
un moment històric. Per primera 
vegada, en el moment d'abordar 
el pas a la democràcia, la classe 
obrera i tots els sectors populars 
compten amb un partit comunista, 
amb un PSUC que, per la seva tra- 
jectòria de lluita, per la seva àmplia 
presència en tots els àmbits del tre- 
ball i de la cultura i pel seu progra- 
ma d'alternativa democràtica i so- 
cialista els permet ser protagonis- 
tes directes del canvi polític. Avui 
la classe obrera i les masses populars 
de Catalunya tenen un gran partit 
nacional català, obrer, marxista i 
revolucionari. Un partit capaç de 
donar una alternativa democràtica 
global per a Catalunya, un partit ca- 
paç de fondre en un mateix impuls 
la lluita per les llibertats nacionals 
del poble català i la lluita pel so- 
cialisme en la democràcia. 


Tenim una llarga història i ens en 
sentim molt orgullosos. En les di- 
ficils condicions de la guerra civil, 
el PSUC va ser el primer partit co- 
munista que es va formar per ta fu- 
sió dels corrents comunistes i socia- 
listes catalans. Després de la guerra, 
el PSUC va emprendre de seguida 
la Muita contra el franquisme, per la 
democràcia i les llibertats nacio- 
nals de Catalunya. Va ser el PSUC 
qui va formular, per primera vegada 
:a Catalunya, la política de reconci- 
liació nacional. Va ser el PSUC qui 
va impulsar, juntament amb altres 
partits i grups, la represa cultural 
democràtica a la universitat, al món 
de la cançó, de la literatura, de 
l'edició, de l'ensenyament. Va ser el 
PSUC qui va impulsar una autèntica 
política d'unitat de les forces nacio- 
nals i democràtiques. 


Sense democràcia a tot l'àmbit de 
l'estat espanyol no hi haurà a Cata- 
lunya ni llibertat, ni amnistia ni es- 
tatut d'autonomia. I per això hem 
reforçat, reforcem i reforçarem la 
nostra unitat de pensament i de 
combat amb els nostres germans del 
partit comunista d'Espanya. Per 

això exigim les llibertats nacionals 
d'Eusiadi i Galícia, per això volem 
l'autonomia per a tots els pobles 
d'Espanya, la llibertat del País Va- 
lencià, de les llles, d'Andalusia, 
d'Aragó, de Castella, de Múrcia, 
d'Extremadura, d'Astúries, de tots 
els pobles en el si d'un estat fede- 
ral. Aquesta és la vertadera unitat 





d'Espanya. No la que ens han im- 
posat sota un règim dictatorial, 
centralista i burocràtic (...) 


El nostre partit, que ahir ja va do- 
nar a Gavà una primera gran mostra 
de la seva immensa vitalitat, acudirà 
a les eleccions amb un objectiu que 
jo resumiria així: Que els franquis- 
tes tinguin molt pocs vots, els 
menys possible. Que els partits de- 
mocràtics tinguin la majoria. I que 
dins els demòcrates, els comunistes 
siguem els qui tinguem més vots. 


CASES CEPA TI EET EU sl 





Intervenció de Josep Maria Riera, de la Joventut Comunista 
de Catalunya, salutació de Santiago Carrillo i informació 


gràfica, a la pàgina 12. 


(Fotos JC-JS) 








Maria Dolors Calvet 


Arribar a ser el partit 
de l'alliberament 


de la dona 


Maria Dolors Calvet va abordar particularment, en la seva inter- 
venció al míting , la questió de l'alliberament de la dona. Heus 


aquíi uns fragments del discurs: 


Durant quasi quaranta anys, les 
dones hem patit, junt amb els ho- 
mes, la manca de llibertats polí- 
tiques i de tots els drets propis dels 
ciutadans d'un Estat democràtic. 
Però les dones, a més a més, hem 
estat sotmeses a una doble opres- 
sió: La legislació franquista és l'ex- 
pressió d'una voluntat discriminatò- 
ria envers la dona, no solament en 
el terreny polític, sinó també en els 
terrenys matrimonial, en l'educació, 
el laboral i fins i tot en el mercan- 
til. La ideologia feixista dominant 
durant aquests anys ha elevat al mà- 
xim la marginació i la sobreexplo- 
tació de la dona. Ha intentat fer- 
ne una esposa resignada i una ma- 
re sacrificada, recloent-la en la llar. 
Ha volgut impedir que prengui 
consciència i que es rebel.li contra 
l'opressió (...). 


Avui, difícilment es concebria 
la lluita per la democràcia, cap al 
socialisme, si no va acompanyada 
d'una lluita contra tota discrimi- 
nació i marginació i entre elles la de 
la dona. El PSUC està contra tota 


discriminació. El PSUC està contra 
la discriminació de la dona. El 
PSUC vol arribar a ser el partit de 
l'alliberament de la dona. 


El PSUC exigeix la derogació de 
les lleis que discriminen la dona i 
reclama l'Estatut del 32 i la recupe- 
ració dels drets que les dones, a Ca- 
talunya, tenien el 1936 i que es 
concreten en: Igualtat dels còn- 
juges dins del matrimoni. lgual- 
tat de tots els fills nascuts tant 
dins com fora del matrimoni. Dret 
al divorci. Reforma eugènica de 
l'avortament (...) 


Ni un vot femení per a Alianza 
Popular. Ara ens prometen escoles, 
guarderies, control dels preus i cases 
en condicions: tot el que durant 
aquests anys ens han estat negant i 
robant. Les dones no són reaccio- 
nàries, ni conservadores. A les do- 
nes se'ns ha volgut fer reaccionàries 
i conservadores. Davant les properes 
eleccions, estic segura que les dones 
farem majoritàriament una opció 
democràtica. 










I 

EL DIT A EU 

LL Der temes Riera 


Els comunistes... ecsi 


Una de les actuacions més divertides al càmping de "La Tortu- 
ga Ligera" —nom programàtic— va ser la d'un humorista de la co- 
marca del Baix Llobregat que ens explicava com comentaria la 
premsa la festa dels comunistes. Als de la revista "Hola'' els preo- 
cuparia que a la festa, sense excessiva etiqueta en les disfresses, no 
hi hagués assistit cap princesa. Sí, però, que hi havia assistit un Se- 
cretari General que estrenava pentinat. Per "Interviu", a la prepa- 
ració de l'acte s'hauria palesat una nova escissió a l'interior del 
PSUC: mentre uns volien celebrar l'acte a un càmping de munta- 
nya, els altres haurien defensat la celebració en un càmping de 
mar. La tria de "La tortuga ligera"" hauria estat una síntesi polèmi- 
ca, entre boscos i mar. Per "ABC", la festa era una manifestació 
"bochornosa de unos centenares de obreros", sector social que 
l'esmentat diari ja deu considerar extingit, però amb una afirmació 
final que permet al diari madrileny de mantenir íntegres les espe- 
rances: "junto a la fiesta roja, el mar que es y sigue siendo. . . in- 


mensamente azul"'. 

Un dels personatges més populars de la festa va ser un tal Fra- 
ga-el-pueblo-no-te-traga, un dels símbols unitaris més clars a nivell 
de l'Estat. Quan el servei d'ordre va advertir que algú havia perdut 
una americana, un andalús va comentar: "serà del Fraga, lechel'' 

Un dels enigmes del dia: les tortugues, que havien de ser rifa- 
des a final, van fugir. Lleugeres2 No se sap, però és l'enigma del 
diumenge 8 de maig. 

XX X 


Els nens perduts van ser tots, finalment, retrobats. Alguns s'ho 
prenien molt bé, d'altres ploraven. Hi havia pares que van tardar 
massa a buscar els nens. Més extraordinària va ser una altra pèrdua: 
es va perdre una noia de 22 anysl 

XX XX 

Les parades de les distintes organitzacions venien objectes dife- 
rents i múltiples. Els de Cornellà tenien la barra de vendre "els ous 
més grans del Baix Llobregat" i el xampany que havia estat "qua- 
ranta anys en cava"'. 

XX XX 


Una dada simptomàtica i preocupant: cada dia hi ha més gent 
grossa al Partit. La imatge resulta gairebé escandalosa. éCaldrà im- 


posar, com a mesura electoral, un règim general per a tots els gras- 
sos i grasses del PSUC2 xi 
RE RX X 


No és cert que el comitè comarcal del Baix Llobregat hagi fugit 


en ple amb els beneficis de la festa. El servei d'ordre. , . va impedir- 
hot 

De 100.000 a 120.000 persones a Gavà 





FESTA DE 


L'organització del PSUC al Baix Llobregat pretenia fer una festa, 
una explosió de vida i de presència del PSUC i una exteriorització 
de tot allò que durant tants anys no ha estat possible. Val a dir que 
les fites dels organitzadors es van complir matemàticament, sense 
fissures. Com apuntava el nostre company de redacció i presenta- 
dor'de l'acte, Ignasi Riera, el sol fet de reunir més de cent mil per- 
sones sense el més lleu incident, només això, ja és una victòria. Si 
hi sumem tota la resta, els sumands de l'èxit donen un resultat di- 
fícil de mesurar, dificil de ressaltar en un medi fred com és la lletra 
impresa. Difícilment podrem aproximar-nos al caliu, a la camara- 
deria, al crit col.lectiu, a la gresca d'uns moments i a l'emocionada 
serietat d'altres. El PSUC, un partit viu, que no renuncia al seu 
passat, que transforma el present í que assenta les bases del futur 


Cap al socialisme en llibertat. 


Des de bon matí, les rengleres de 
cotxes amb banderes vermelles i 
símbols del PSU començaven de 
fer-se notablement paleses a la car- 
retera, Cap a Gavà. A migdia, es tri- 
garia més de dues hores per arribar- 
hi des de Barcelona. El càmping 
"La Tortuga Ligera'"" estava materi- 
alment ple de paradetes on es podia 
trobar tota mena de productes, des 
dels alimentaris fins a l'aliment ide- 
ològic de les publicacions. i innom- 
brables objectes batejats tots amb 
les sigles PSUC i l'emblema del par- 
tit. 


Dos escenaris aplegaven els qui, 
interrompent els seus passeigs —alló 
era com un gran drugstore on l'es- 
lògan més adient hagués estat 
consuma productos comunistas—, 
volien escoltar el missatge d'un 
text o una cançó o ballar un bolero 
O donar marxa al cos, com diuen en 
el llenguatge del rollo. L'Ignasi Rie- 
ra, l'Alfred Lucchetti ji d'altres 
companys i companyes, oferien una 
presentació definitivament amena i 
divertida i recordaven un i altre cop 
els noms dels infants que s'havien 
perdut tots solets i els dels que els 
seus pares, tot confiant en una orga- 
nització perfecta i "de confiança"', 
havien "deixat perdre" sense cap 
perill. Un militant carregat de fills 
ens deia: ''escolta, don és la guar- 
deria, que vull alliberar-me dels 
crios2"" L'Ignasi Riera posava els pa- 
res en antecedents del fet que, si es 
descuidaven, la JC afiliaria els seus 
fills mentre no els anaven a buscar. 


Les actuacions compaginaven di- 
ferents gèneres: els cantautors, d'a- 
quí i d'allà, el roc català, la pat- 
xanga recuperada pel poble, la poe- 
sia, els acudits, l'animació... Els 
noms de Grup Sardineta, Secta Sò- 
nica, Rondalla de la Costa, Labor- 
deta, Ovidi Montllor, Ramon Mun- 
taner o la Cobla la Principal del 
Llobregat, donen una mostra de 
l'ampli espectre sonor de la festa 
"psuguera", com deia Quintín Ca- 


brera, un dels participants més ce- 
lebrats. 


Després de l'actuació de Quintin 
Cabrera, passades les cinc de la tar- 
da, l'Ignasi Riera anuncià l'actuació 
d'un aragonès, de Tauste: els alta- 
veus llençaren un ''ara parlarà Gre- 
gori López Raimundo, secretari ge- 
neral del Partit Socialista Unificat 
de Catalunya" que va servir de re- 
clam unànime per aplegar els mili- 
tants, simpatitzants i amics del 
PSUC assistents a la festa. Tothom 
fent pinya al voltant de la parau- 
la i de la presència directa, una pa- 
raula i una presència directa que la 
clandestinitat havia fet impossible 
per a tants militants, de Gregori Ló- 
pez Raimundo. 


Amb dificultats, per la gran 
aglomeració de gent que volia salu- 
dar-lo, López Raimundo i altres 
membres de la direcció del PSUC 
arribaren a l'escenari principal. 
Dalt, endemés del secretari general, 
joan Ramos i Josep Salas, del Co- 
mitè Executiu, Renzo Giannotti, 
del Comitè Central del Partit Comu- 
nista italià, Josep Palau, de la Jo- 
ventut Comunista, Francesc Balta- 
sar, responsable del Comitè Comar- 
cal del Baix Llobregat, i Francesc 
Candel, candidat al.Senat. 


El moment que Gregori López 
Raimundo prenguè la paraula da- 
vant els milers de militants i amics 
fou el punt àlgid d'una emoció que 
havia esperat mès de trenta-vuit 
anys a poder-se fer pública i, sobre- 
tot, tan definitivament col.lectiva. 
Molts varen ''empassar saliva" i 
molts més lluitaven per dissimular 
una emoció que s'exterioritzava als 
ulls. En Gregori tampoc no era in- 
diferent al receptor multitudinari i 
actiu que interrompia amb aplaudi- 
ments el seu discurs, breu en parau- 
les i ric en contingut. Finalment, els 
crits de "PSUC, PSUC" i de ""Gre- 
gorio, Gregorio" trencaren el silen- 
ci, "antic i molt llarg". Les bande- 





res, abans, i gairebé hipotecant la 
hipèrbole, havien convertit el cel en 
vermell. 


"La Internacional" i "Els Sega- 
dors" van servir perquè milers de 
veus ressonessin desbancant l'ampli- 
ficació elèctrica i perquè els punys 
tancats simbolitzessin, un cop més, 
la unió de la classe treballadora. La 


gent començà a sortir mentre Ra- 
mon Muntaner i Ovidi Montllor fe- 
ien la fi de festa. Mentrestant, Fran- 
cesc Baltasar i Gregori López Rai- 
mundo donaven, en una roda de 
premsa, els detalls tècnics i dife- 
rents elements polítics sobre l'acte 
en particular i la política del PSU 
en general. 





Hi havien passat més de cent mil 
persones. Era el primer acte a pocs 
dies de la legalització del PSUC. Hi 
havia consciència del fet que així, 
senzillament, com qui no ho vol, 
s'havia fet història o, en paraules de 
Jordi Cunill, responsable del PSUC 
a Barcelona, "si, com s'ha dit, la re- 
volució és una festa, vol dir que es- 
tem fent la revolució", 





EL RESULTAT DE L'ESFORC DE MILERS DE MILITANTS 


La capacitat política 
i Organitzativa del PSUC 


La celebració de la multitudinària 
festa de diumenge passat no hagués 
estat possible sense el treball de mi- 
lers de militants que, durant molt 
de temps, van dedicar-se a prepa- 
rar-la en tots els seus aspectes. 


Poc després que sorgís la idea, ara 
farà uns quatre mesos, el Comitè 
Comarcal del Baix Llobregat nome- 
nà una secretaria d'organització de 
l'acte que comptà amb l'assistència 
de quatre grups encarregats del ser- 
vei d'ordre, parades de venda d'ob- 
jectes diversos, bars i tot aliò relaci- 
onat amb l'espectacle, música, pre- 
sentació i actuacions, Unes cent 
vint persones han participat durant 
aquests mesos en les feines dels 
grups, entre economistes, artistes, 
mestres i tècnics de tota mena. 


El més important, però, és l'es- 
forç realitzat pel conjunt del PSUC 
a la comarca, malgrat totes les defi- 
ciències, a l'hora de treballar a la 
festa. Prop de tres mil persones va- 
ren anar a les set del matí al càm- 
ping per deixar tot el recinte en 
condicions d'acollir els milers de vi- 
sitants. Ja feia dos dies que més 
d'un centenar de militants dormien 
allà per aprofitar el màxim de 
temps en la preparació dels serveis i 
per vigilar, de nits, els materials. 


Atenien la major part de les pa- 
rades intal.lades al recinte militants 
del PSUC de la comarca del Baix 
Llobregat. També ho eren la major 
part de les mil cinc-centes persones 
del servei d'ordre que, val a dir-ho, 
va funcionar a la perfecció, ço que 
ens pot donar una idea de l'esforç 
que va haver de fer l'organització 
del Baix. 


Un altre aspecte que possiblement 
va passar desapercebut per la major 
part dels visitants fou l'estreta col- 


laboració del servei sanitari Comar- 
cal, atès per metges i infermeres, 
amb la Creu Roja, la cooperació 
desinteressada de la qual, durant 
tot el dia, cal agrair. El total de ca- 
sos atesos durant el dia va ser supe- 
rior als quaranta, si bè només dos 
tenien certa gravetat: Un Cas cardíac 
ji un atac epilèptic. 


D'altra banda, l'organització de la 
festa va fer que una oficina de la 
Caixa d'Estalvis de Gavà estigués 
oberta tot el dia per tal d'anar in- 
gressant al compte obert pel PSUC 
els imports de la venda de les para- 
des i de les entrades. 


MÉS DE CENT MIL AMPOLLES 


Una dada que ens pot donar la 
idea aproximada del treball realitzat 
pels bars la tenim en el nombre 
d'ampolles de cervesa, vi i refrescos 
que es va arribar a vendre i que su- 
pera les cent mil. Els trenta mil en- 
trepans que s'havien preparat no 
van arribar a migdia i molta gent va 
tenir dificultats per poder menjar. 


Malgrat tot això l'experiència és 


altament positiva. S'ha complert 
una de les aspiracions dels organit- 
zadors de l'acte: fer una festa dels 
comunistes catalans a l'estil de les 
grans concentracions dels partits co- 
munistes d'Itàlia i França ("L'Hu- 
manité" i "L'Unità") i així ho va 
reconèixer el secretari polític del 
PCI al Piemont. 


Es reberen adhesions del Partit 
Comunista de Xile, de CDC, PSC- 
Congrés, Lliga Comunista Revolu- 
cionària, acomiadats de SEAT del 
PSUC i una salutació del Partit Co- 
munista Italià. 


Cal destacar, també, que unes mil 
persones es van subscriure a les dife- 
rents publicacions del PSUC i que 
hi va haver uns cinc-cents nous afi- 
liats. 


En resum, el PSUC, tot el par- 
tit, ha demostrat una vegada més 
que és Un partit preparat tècnica- 
ment i políticament, capaç d'orga- 
nitzar, als quatre dies de la seva le- 
galització, una festa amb més de 
cent mil persones. Tot un auguri a 
trenta-cinc dies de la gran batalla de 
tes eleccions. 

La gran festa de Gavà 


UIN PARTIT QUE VE DE LLUMNY 


A les cinc de la tarda, a l'hora dels discursos —concisos i breus com corres- 
ponia al caràcter de l'acte— van intervenir Francesc Baltasar, secretari general 
del PSUC al Baix Llobregat, Josep Palau, membre del Comitè Executiu de la 
Joventut Comunista, Renzo Giannotti, secretari general de Torí del Partit 
Comunista Italià, especialment convidat a l'acte, Joan Ramos, candidat a di- 
putat i membre del Comitè Executiu del PSUC, i Gregori López Raimundo. 


Francesc Baltasar va caracteritzar la festa com una demostració d'ordre, de 
la responsabilitat i de la capacitat organitzativa dels comunistes "en un mo- 
ment polfrtic transcendental, davant unes eleccions que no seran plenament 
democràtiques", 


Josep Palau va retre homenatge als qui van deixar la seva joventut en la llui- 
ta per la llibertat i va reclamar l'amnistia total, la legalització de tots els par- 


tits i el restabliment de l'Estatut, així com el dret de vot als divuit anys. "Els 
joves comunistes —va dir— donem la nostra adhesió a la candidatura del PSUC 
amb entusiasme. " 


Renzo Giannotti va assenyalar: "Amb gran emoció i alegria us porto la salu- 
tació del Partit Comunista Italià en aquesta gran festa. La causa de la llibertat 
i la democràcia a Espanya ha estat també la causa dels demòcrates a Itàlia, 
Desitgem que el vostre partit obtingui una gran victòria a les eleccions. La vos- 
tra victòria serà també la victòria de la llibertat a Espanya, " 


Joan Ramos insistí novament en la necessitat de l'amnistia i la legalització 
de tots els partits i es referí a la importància de les eleccions i de la partici- 
pació en elles de la classe obrera i del conjunt dels treballadors. 





Gregori López Raimundo 





SEls esforços i els sacrificis del 
PSUC no han estat debades" 


Entre grans aplaudiments, va prendre la paraula Gregori López Raimundo, 
secretari general del PSUC: 


"Companys i amics: 


"Aquesta és una festa a la qual tenim ple dret els comunistes de Catalunya i 
els amics del PSUC. Aquesta festa suposa que els esforços i sacrificis que van 
fer tants i tants militants del nostre partit, durant aquests quaranta anys, no 
han estat debades. Jo entenc la vostra presència aquí com un homenatge als 
qui varen caure i no poden ser avui amb nosaltres perquè van restar en el ca- 
mí." 


Després de felicitar el Comitè Comarcal del Baix Llobregat per l'organitza- 
ció de la festa i referir-se al pes del PSUC en aquesta comarca, assenyalà: 


"El PSU, que quan la guerra ja va ser el primer defensor de Catalunya, de les 
seves institucions, té el gran honor d'haver estat també en la primera línia, du- 
rant tots aquests anys, en ta defensa del dret dels catalans a llur llengua, a llur 
cultura, en la defensa del dret a la seva autonomia. Però el PSU és, alhora, el 

partit de la classe obrera, el partit dels treballadors, el partit (...) dels immi- 

grants. Permeteu-me que jo digui aquestes paraules especials per als immi- 

grants, perquè a través del meu propi exemple he pogut apreciar com el poble 

de Catalunya no fa cap discriminació en relació amb els immigrants i com, en 

el PSU, immigrants i no immigrants, tots els treballadors, catalans d'origen o 

d'adopció, tenim els mateixos drets, la mateixa possibilitat de lluitar per 

la nostra dignitat de treballadors, per la nostra dignitat de ciutadans, per un 
esdevenidor millor per a Catalunya, per a tot Espanya. 


"La nostra legalitat és un gran èxit —va confirmar entre constants interrup- 
cions— no solament per als comunistes sinó, com aquí s'ha dit, per a la causa 
de la democràcia. El PSU, després de la seva legalització, afirma que no escati- 
marà cap esforç ni cap sacrifici en la lluita per aconseguir que tots els partits 
siguin legals, perquè no hi hagi cap discriminació. No escatimarà cap esforç ni 
cap sacrifici perquè no quedi a la presó ni un sol pres polític. La legalitat de 
tots els partits, l'amnistia total, són condicions indispensables per a la demo- 
cràcia, i mentre no aconseguim aquesta legalitat i l'amnistia no hi haurà autèn- 
tica democràcia. La campanya electoral, la lluita per obtenir el màxim de vots 


per als nostres candidats per al Congrés i per al Senat l'entenem essencialment 

com una lluita per la llibertat, per aconseguir les llibertats que encara no hem 
aconseguit, per assolir la llibertat dels presos, la legalitat de tots els partits. 
Il, més enllà, entenem aquesta batalla com el gran combat per aconseguir que, 
després de les eleccions, en la democràcia que hem de guanyar, els treballa- 
dors també comptin. No en tenim prou amb la llibertat, no en tenim prou 
amb la democràcia perquè moltes vegades, tantes vegades, la democràcia ha 
estat administrada i monopolitzada per les classes dominants. Nosaltres volem 
precisament la democràcia i la llibertat perquè els treballadors comptin, per- 
què els treballadors tinguin els drets que els corresponen, perquè els treba- 
lladors ocupin també la zona de poder que els pertoca per la seva força en la 
societat, pel seu esforç, pel seu treball." 


El secretari general del PSUC va trametre tot seguit una salutació de Santia- 
go Carrillo i va refermar la germanor indissoluble del PSUC amb el Partit Co- 
munista d'Espanya, ''El PSUC —va dir— partit nacional català, considera que 
la classe obrera d'Espanya és una classe única que, en la lluita per acabar amb 
l'explotació, amb el règim capitalista, en el projecte de marxa al socialisme, 
per una societat més justa a través de l'aprofundiment de la democràcia, 
anirà a l'uníson. El PSU i el PCE són la millor garantia que, efectivament, els 
treballadors, els pobles d'Espanya, després de conquerir la democràcia, mar- 
Xaran cap a un projecte de socialisme en la llibertat. " 


Va explicar després que ningú que vulgui la democràcia i la llibertat, que es- 
tigui disposat a acceptar el joc democràtic, no té res a témer de la legalització 
del PSUC. "El PSU, com ho ha demostrat ja en la clandestinitat —va assenya- 
lar—, com ho ha demostrat aquí, en aquesta festa, és una garantia d'ordre de- 
mocràtic, està disposat a jugar les regles del joc de la democràcia amb entera 
lleialtat." 


Es va referir finalment a la importància de barrar el pas a Alianza Popular 
que, va dir, vol tornar a les pitjors èpoques de la dictadura franquista, i va 
proclamar la voluntat del PSUC de "fer impossible el retorn enrere". "En les 
properes eleccions —va dir— malgrat que no seran unes eleccions enterament 
lliures, estem segurs que el poble, els treballadors, votant el PSU, votant la 
candidatura unitària per al Senat asseguraran, si no una majoria d'esquerra, sí 
una majoria de centre-esquerra capaç d'elaborar una constitució democràtica 
que reconeixerà els drets dels treballadors, els drets humans, que reconeixerà 
el dret de les nacions a la seva autonomia i que permetrà a Catalunya, a la 
classe. obrera, continuar endavant en la seva justa lluita pel restabliment de 
l'Estatut del 32, per la seva llibertat, per la democràcia." 





Ha mort 
Colembo 


Ha mort a Roma el nostre esti- 
mat company Cesare Colombo, 
comunista italià que ens ajudà a 
combatre el feixisme en una Cata- 
lunya que fou, per a ell, trinxera 
des de la qual lluità també per la 
seva Itàlia oprimida per Musso- 
lini. 


Fa un any, amb la seva compa- 
nya Marisa, va passar uns dies a 
Barcelona i jo vaig tenir el goig 
d'acompanyar-os a saludar en 
Lluís Maria Xirinacs, amb el 
qual bescanvià impressions sobre 
el combat per l'amnistia i el seu 
ressò a ltàlia, Ja era un home 
molt malalt, però no parlà de la 
seva malaltia. Va voler caminar 
pels carrers i exultava en reconèi- 
xer un edifici, un monument, un 
xamfrà de la ciutat que estimava, 
No hi ha hagut, al partit germà 
d'Itàlia, un home més documen- 
tat sobre la història del moviment 
obrer català i, especialment, so- 
bre l'esforç dels comunistes cata- 
lans per desenrotilar el PSUC en 
les condicions més adverses. Els 
seus coneixements sobre el co- 
junt de les forces polítiques cata- 
lanes eren impressionants i li per- 
meteren assessorar el Comitè Cen- 
tral del PCI en tot allò que afecta- 
va el combat per la democràcia a 
casa nostra. 


Fins al darrer moment seguí tre- 
ballant al "stituto Gramsci'", del 
qual fou creador. El sabíem greu- 
ment malalt, però la seva mort ens 
ha sorprès. Hem perdut un amic, 
un company i un Suport values- 
síssim en la fraterna Itàlia, 


El secretari general del PSUC, 
López Raimundo, en nom del Co- 
mitè Executiu, va enviar un tele- 
grama de condol al secretari gene- 
ral del PCI, Enrico Bertinguer, 











Una enquesta de "Treball" 


La força del PSUC no 
són paraules sinó fets 


Sobre el terreny hem preguntat. La pregunta era :"què en pen- 
ses de la festa i què t'ha sobtat més." Aquestes han estat les res- 


postes: 


Gregori López Raimundo: "La 
festa d'avui és un motiu d'immensa 
alegria. Es una constatació que els 
esforços de tants homes i dones du- 
rant aquest anys no han estat deba- 
des. Es també un motiu d'esperan- 
Ça: que els treballadors, d'ara enda- 
vant, comptaran en la vida política i 
que en el nostre país no hi haurà 
més violència ni terror, sinó lliber- 
tat. D'altra banda, no em sorprèn 
pas el poder de convocatòria del 
PSUC perquè ja des de la guerra i, 
sobretot, durant aquests quaranta 
anys de dictadura, el partit ha estat 
en primera fila en la lluita per la de- 
mocràcia i és raonable que el poble 
reconegui ara aquest esforç." 


Rafael Vidiella: T'haig de dir 
que estic molt emocionat. La festa 
d'avui és un extraordinari esclat de 
multituds, gràcies al fet que sortim 
de quaranta anys de silenci i dicta- 
dura i el poble té ganes de manifes- 
tar-se sigui com sigui. Jo, que ja sóc 
gran, veig una immensa joventut, i 
això m'impressiona. Aquests milers 
de persones no solament són un 
premi a la política del Partit, sinó 
també una reacció natural de les 
grans masses treballadores en favor 
del Partit que més ha lluitat i més 
conseguentment ho ha fet en favor 
de la democràcia. A la vegada, és un 
rebuig contra l'anticomunisme. Per- 
què la classe treballadora té sempre 
la intuició que aquell partit obrer o 
aquella organització sindical que és 
més atacada és allà on precisament 
s'orienten els treballadors. Aquests 
diuen: Aquest és el partit que més 
combaten els nostres enemics, 
doncs aquest és el nostre partit. En 
tots els anys de la meva vida m'he 
adonat que aquesta intuició ha qui- 
at encertadament els treballadors. 1 
ara que és el moment de l'esclat de- 
mocràtic, amb més motiu són guiats 
per aquesta intuició." 


Alfons Carles Comín: '""Sobre- 
tot diria que es veuen menys corba- 
tes que si l'hagués organitzat Alian- 
za Popular. Molt més enllà, és l'ex- 
pressió de la realitat del PSUC, par- 
tit dels comunistes catalans, inserit 
profundament en la societat catala- 
na. Se sent la responsabilitat d'a- 
quest poble, que aquí, al costat del 
Mediterrani, fa la més elevada pro- 
posta democràtica després dels 40 
anys de foscor franquista." 

José Antonio Labordeta, can- 
tant: "És la primera gran festa de la 
llibertat. El març de l'any passat 
vaig assistir al Festival dels Pobles 
Ibèrics que, tot i ser un gran esclat, 
només era el començament. Això 
d'avui és la culminació. " 


Francesc: Candel, escriptor, 
candidat al Senat: "Que hi ha molta 
gent. Et sembla pocí Quan hem sor- 
tit al pòdium els tres candidats al 
Senat, en Cirici, en Benet i jo, hem 
pogut veure clarament la força del 
PSUC." 


Jordi Cunill: "S'ha confirmat 
que el Partit no és només una orga- 
nització de militants, sinó també de 
masses. D'altra banda, cal constatar 
que estem avançant en la recupera- 
ció de les festes, doncs la revolució 
és també una festa. " 





' Cebrià Garcia: "Home, em 
sembla un gran èxitl Hi ha un gran 
ambient de compenetració i festiu. 
Avui s'està demostrant, no només 
la força organitzada del PSUC, sinó 
la potencial. La festa d'avui serà un 
gran pas cap a les eleccions, que 
consolidarà el Partit, i es despren- 
drà un vel de por que encara exis- 
teix." 

, Joan Ramos (Baix Llobregat): 
"És un acte important en el camí 
d'una major concienciació i per 
aconseguir unes eleccions que siguin 
autènticament democràtiques. Per 
mi, no és un míting. És una festa 
perquè es vegi que els comunistes 
no som res d'estrany. També ser- 
veix perquè s'estableixi entre tots 
nosaltres una relació social més 
oberta." 


Isabel López (SEAT): "'L'acte 
d'avui serveix perquè els comunistes 
ens coneguem, ja que estem crei- 
xent tant que si ens trobem al 'Me- 
tro" ni ens saludem. També perquè 
el poble vegi que ens divertim i que, 
per tant, som gent normal. " 


Agustí Valdé: "A la gent que han 
pogut anar a Itàlia i França els pot 
semblar normal, però en aquest país 
avui hi ha hagut una ruptura, s'ha 
trencat quelcom. La força del PSUC 
no són paraules ni crits, sinò fets. 
Aquí els tenim." 


Miquel Núfez: "Això és una 
bomba. l amb aquesta forta bomba 
el PSUC continual " 


Pere Ardiaca: "Acabo d'arribar de 
Lleida i, de moment, només et puc 
dir que és una festa estupenda que 
serveix perquè els comunistes de 
Catalunya es trobin per continuar la 
lluita cap al socialisme." 


Es doma IJA 





Renzo Giannotti (del Comitè 
Central del PCI): "Es una cosa im- 
mensa. Nosaltres ja sabíem que el 
PSUC és un partit de masses, però 
aquesta festa demostra que la vos- 


i 

tra força es encara més gran del 
que crèiem. Nosaltres teníem com a 
festa multitudinària la de 'L'Unità', 
però si ara, només amb quatre dies 
de legalització, heu muntat aquesta, 
d'aquí a quaranta dies, què fareu" 


Magda —Negri (responsable de 
dones de Torí): "És grandiós. Pel 
qui ve de fora, això sembla una fes- 


Ls 

ta d'un partit legalitzat des de fa 
molt de temps i, malgrat tot, només 
fa quatre dies. Això demostra que 
el vostre treball ve de molt lluny." 


Lluís Salvadores: "Jo crec que 
és l'expressió millor del lligam del 
PSUC entre la classe obrera i el 
poble en general. A mi no m'ha sor- 
près la quantitat de gent que ha vin- 
gut i ahir, que vaig ser en un míting . 
a Madrid, ja els vaig dir que, pel cap 
baix, seríem cent mil persones, Crec 
que hem estat el partit hegemònic 
sota la dictadura i ho continuarem 
sent. A començaments de segle ho 
va ser la Lliga, durant la República 
ho va ser l'Esquerra Republicana, i 
ja a la guerra ho vam ser nosaltres. 
Ara ho tornarem a ser. Això es deu, 
sobretot, al fet que els nostres ob- 
jectius són els del poble català,'' 


Mercè Olivares — (l'Hospitalet): 
"Avui es demostra que els comunis- 
tes també som uns 'catxondos', en- 
Cara que de vegades no ho sembli. 
Els qui durant molts anys hem llui- 
tat en la clandestinitat veiem que 
no hem esdevingut bestioles estra- 
nyes i som els de sempre. El tarannà 
que avui es respira aquí és el taran- 
nà del PSUC de sempre, que no 
hem pogut demostrar per les condi- 
cions de la clandestinitat i la repres- 
sió." 


INFORMACIÓ: M. d'Amposta, 
Carles Teixidor i Albert Villa d'O- 
don. V 
CRÒNICA I COORDINACIÓ: An- 
toni B. 

DIRIGENT DEL PARTIT AL MARESME, CANDIDAT DEL PSUC 





Valdé:"abocar-se 
a la campanya electoral" 


Per tal de conèixer la situació del PSUC al Maresme —la seva histò- 
ria recent i les seves perspectives— ens hem adreçat al company 
Agustí Valdé, secretari general de la Federació Comarcal i candidat 
del partit a les eleccions per al Congrés de Diputats per la circums- 
cripció de Barcelona. L'Agustí Valdé és un home de trenta-set 
anys, nascut i arrelat a Mataró. Per la seva procedència social —pe- 
tita burgesia— està relacionat amb pràcticament totes les capes de 
la població. Ell afegeix que el fet d'ésser militant del PSUC l'ha 
apropat molt més a la classe treballadora. No podia ser altrament. 
És llicenciat en Ciències F ísiques, però es dedica a l'ensenyament . 


Li preguntem, en primer lloc, 
com era el partit que ell va conèi- 
xer. 


—Mira, quan vaig ingressar al partit, 
l'any 1968, jo diria que a Mataró 
(i parlo només de Mataró, perquè a 
la resta de la comarca no hi teníem 
pràcticament res) érem allò que se'n 
diu "pocs i bons". Pocs perquè la 
xifra de militants era molt petita, 
potser uns quaranta o cinquanta a 
tot estirar. l bons, perquè malgrat 
tots els empresonaments, la repres- 
sió i també —per què no dir-ho2— 
els, qui ens varen deixar en els mo- 
ments difícils, els altres han conti- 
nuat i han estat els companys que 
han fet possible el que avui tenim. 
Jo diria que era un partit bastant 
harmònic en la seva composició so- 
cial. 


—l el partit d'avui équina incidèn- 
Cia té a Mataró i al Maresme2 


—Bé. D'aquell partit del qual t'aca- 
bo de parlar, al d'avui hi ha distàn- 
cies molt grosses. Va haver-hi un 
moment, cap a l'any 73—74, que 
ens vàrem encallar en els cent mili- 
tants. Però, posteriorment, amb la 
Comissió de Comarca i, després, 
amb el Comitè Comarcal, vàrem 
anar creixent fins al punt que avui 
tenim distribuits més d'un miler de 
Carnets a tota la comarca, dels quals 





dues terceres parts corresponen a 
Mataró i la resta als altres pobles. 
Actualment a la comarca del Mares- 
me, el nostre partit és present a to- 
tes les accions, siguin de la classe 
treballadora, del moviment popular, 
questions unitàries, etc. l això no 
ho dic pas en desmèrit dels altres 
partits polítics, que també tenen la 
seva pròpia presència a la comarca. 
El que vull dir, molt senzillament i 
clara, és que al Maresme resulta 
molt difícil de tirar endavant qual- 
sevol cosa que afecti el poble sense 
tenir en compte el PSUC. Formem 
part fonamental del poble. Mireu, si 
no, totes les vagues de la classe tre- 
balladora, els moviments dels veins 
per les seves reivindicacions, les pro- 
blemàtiques específiques de cada 
sector..., allà estem els comunistes. 


—dQuins són els avenços fets pel 
PSUC al Maresme2 


—A alguns ja hi he fet esment en 
parlar de l'augment orgànic i d'inci- 
dència. Ara bé, jo hi afegiria tot el 
que s'ha produit com a consequèn- 
cia d'una visió clara de la situació 
política, d'una banda, i de l'audàcia 
que en molts moments hem utilt- 
zat, d'una altra. Abans he parlat 
dels pobles on teníem organització 
estable. Cal dir que el grau de com- 
prensió és molt desigual d'un poble 


LA CAMPANYA ELECTORAL, A LA UNIVERSITAT 


També els simpatitzants 


S'ha celebrat una assemblea de quadres 
de la Federació Universitària del PSUC 
per tal de discutir l'informe elaborat pet 
Comitè de Federació sobre les prioritats 
del treball polític en els propers mesos. 
Hi varen assistir noranta-vuit companys, 
un per cada cinc militants de la federa- 
ció. 


Quant a la política universitària, es va 

acordar aprofundir i potenciar els proces- 
sos constituents a les tres Universitats de 
Barcelona: Politècnica, Autònoma i Cen- 
tral. Sobre el claustre d'aquesta darrera, 
es va fer palesa una greu deficiència de 
participació de masses durant el procés, 
però, alhora, es van valorar com a positi- 
ves les sessions realitzades, pel que fa al 
resultat de composició obtingut. Per 
aquest motiu, es va prendre l'acord d'ini- 
ciar una discussió de masses en profundi- 
tat per definir els eixos de la nostra al- 
ternativa sectorial i alabal, de forma que 
el proper curs les condicions per aconse- 
guir-ho siguin millors. 


També es va veure la necessitat de con- 

vocar, per a començaments del proper 
curs, la IV Conferència Universitària, 
com a marc més adient per realitzar una 
reflexió en profunditat de la política 
universitària del PSUC, tenint en compte 
els canvis que hi hagi hagut en ia carrela- 
ció de forces en la vida política del nos- 
tre país després de les eleccions, i la seva 
incidència en el marc universitari. 


Sobre la batalla electoral dins la Uni- 
versitat, adquireixen especial relleu les 
campanyes polítiques referents a con- 
querir el dret de vot als 18 anys i per la 
legalització de tots els partits i centrals 
sindicais, així com promoure actes, dis- 
cussions, xerrades... que possibilitin una 


explicació profunda i clara sobre la sig- 
nificació d'aquest combat. 


Quant a la participació deis universita- 
ris a nivell ciutadà davant la campanya 
electoral, es va prendre l'acord d'incor- 
porar-se a aquelles seccions territorials 
amb més necessitat de companys. Així, 
hi haurà universitaris al Besòs, Centre, 
Sant Andreu, les Corts, el Carmel... 


Aquesta incorporació, a més a més de, 
ser un ajut inestimable per al partit, serà 
sens dubte una escola de quadres polítics 
per a la Universitat, ja que possibilitarà 
el contacte amb sectors socials la proble- 
màtica dels quals coneixem molt insufi- 
cientment. 


També es va valorar que aquesta tasca 
no ha d'ésser exclusiva dels militants del 
partit, sinó que hem d'aconseguir fer-hi 
participar desenes de simpatitzants, estu- 
diants i professors, que, sense militar 
encara al partit, estan disposats a col.la- 
borar i prestar ajut en aquesta campanya. 


La segona part de la reunió va ser des- 
tinada a la discussió de problemes orga- 
nitzatius. 


Després, es varen prendre, entre altres, 
els acords de reforçar i potenciar els co- 
mitès de secció, constituir i elegir una se- 
cretaria de treball, que tindrà com a 
missió important potenciar i coordinar 
el treball de les seccions, elegir com a se- 
cretari polític el company Joan Oroliz, 
llicenciat en Història i estudiant de Dret, 
i crear la comissió electoral de la Fede- 
ració, tant per impulsar i coordinar la 
campanya electoral en el si de la Univer- 
sitat, com per assegurar i Controlar el fli- 
gam amb les corresponents seccions ter- 
ritorials. 


a l'altre. Però hi ha trets comuns, 
com és ara la venda pública dels 
nostres materials, la necessitat d'o- 
bertura de locals, que avui ens són 
necessaris com el pa, el fet de diri- 
gir-se a sectors clàssicament oblidats 
pel partit (el camp, els petits i mit- 
jans comerciants i industrials, el jo- 
vent, les dones, etc.). Tot això s'es- 
tà fent d'una forma que, si vols, en 
el conjunt de la comarca, és desi- 
gual: a Mataró ja té una forma de 
constant i la tendència és a ampliar- 
se a tot el Maresme. Avui, per 
exemple, tenim l'agrupació de Cer- 
danyola, a Mataró, amb més de dos- 
cents militants, que és un cas a imi- 


tar: tenim que, malgrat que el per- . 


centatge de dones al partit (entre 
un vint i un trenta per cent) és rela- 
tivament baix, s'està tirant enda- 
vant.un moviment de dones al Ma- 
resme i hi ha moltes companyes que 
ocupen càrrecs de responsabilitat 
dins l'organització: s'està consoli- 
dant el front de la pagesia, amb ba- 
se a l'anàlisi dels problemes especí- 
fics d'aquest sector, etc. 


—Aquesta és una altra questió que 
et volia plantejar: dCom té el par- 
tit, al Maresme, tot el que fa refe- 
rència a la campanya electoral2 


—Mira, de la campanya electoral en 
fem el centre de tota la nostra acti- 
vitat, Ja hem posat en funciona- 
ment una Comissió Electoral Co- 





Agustí Valdé presideix un míting del PSUC a Mataró. Parla Jordi 
Solé—Tura. (Foto Enric Quintana) 


marcal que té com a feina fonamen- 
tal tot el que fa referència a la cam- 
panya, al marge de la vida normal 
del partit en el seu ordre intern. Es- 
tem d'acord que ara el que és fona- 
mental és la campanya, però hi ha 
coses: la venda de da nostra prem- 
sa, la formació política dels com- 
panys, les tasques de cada secreta- 
riat, etc., que han de continuar el 
seu ritme normal, encara que, si 
vols tu, en funció de les eleccions. 
La Comissió Electoral Comarcal el 
que està fent és una planificació a 
nivell de propaganda, de finances 
i d'elaboració de programes electo- 
rals locals i comarcals i també per 
sectors. Més ben dit, no ho està 
fent: ho ha fet. l et puc assegurar 
—i no pas pel fet que el partit m'ha- 
gi nomenat candidat— que és una 
feina apassionant. Pensa que, par- 
tint de la inexperiència que tenim, 


hem de procurar, en l'espai de dos 
mesos, contrarestar tota una pro- 
Paganda de tipus feixista que ha du- 
tat quaranta anys. Només aquesta 
constatació, penso que hauria de fer 
fer bellugar tots els militants per 
abocar-se a la campanya. 


Ara, a nivell de cada poble, estem 
nomenant els interventors (fent una 
espècie de cursets de dret electoral), 
els apoderats, les comissions electo- 
rals locals, han fet unes enquestes 
de cara a la població, estem fent el 
"porta per porta" i mil i una inicia- 
tives que han de fer que la militàn- 
cia supleixi la manca de recursos 
econòmics, com — poden tenir els 
neofranquistes d'Alianza Popular o 
de Concòrdia Catalana d'en Sama- 
ranch. 


TONI SERRA 





PROMOTORS DEL DESORDRE 


Maresme: aquests són 
els homes de la "Santa Alianza" 


MARESME (Toni Serra).— Dir que al Maresme hi ha centenars 
d'urbanitzacions il.legals i inacabades no és un element que ajudi a 
diferenciar aquesta comarca d'altres de Catalunya. Però, si més 
no, sí que pot ser un aspecte a retenir la consciència cívica en con- 
tra d'aquest estat de coses i la consciència dels qui han estat els 
autèntics promotors del desordre que, en assumptes urbans, om- 


" plen la comarca. 


Aquesta reflexió ve a mà quan, 
malgrat el parèntesi de la premsa di- 
ària, s'han sabut noms d'homes co- 
neguts aqui, al Maresme, que estan 


a la vora de Fraga i han aparegut al : 


seu costat amb motiu del míting 
neofranquista realitzat a Barcelona 
darrerament. 


La publicació "Premsa en Llui- 
ta", en referir-se a l'acte d'Alianza 
Popular, va citar dos noms que són 
molt coneguts en diferents indrets 
de la comarca: Josep Aragonès 
Montsant i Josep Maria Gibernau 


. Beltran. Ambdós, des de diferents 


nivells de potestat política —l'un 
batlle o l'altre procurador en 
Corts— han fet i desfet durant bas- 
tants anys, i si avui, com sembla ser, 
tenen encara aspiracions de conti- 
nuar en el món de la política activa 
no serà menyspreable que fem una 
breu ressenya de la pràctica política 
que han protagonitzat. 


Josep Aragonès, batlle de Pine- 
da de Mar des de fa uns deu anys, 
és un dels homes forts i més miste- 
riosos de la comarca, El seu nom va 
sortir a la premsa per primer cop 
quan, ara farà onze anys, es va en- 
sorrar l'hotel Taurus Parh, de mil 


places, que s'estava construint, i van 
morir trenta-cinc obrers. Encara 
que, per la localitat, es comentà que 
l'enderrocament era degut al defici- 
ent material amb què es construia 
l'edifici, Josep Aragonès, propietari 

de l'hotel, no va tenir cap problema 
d'ordre judicial. Els padrins que, a 
Madrid, sempre han donat suport a 
aquest cacic de Pineda el van ajudar 
un cop més, com abans havien fet 
amb el tràfic de niló (el senyor Ara- 
gonès té una fàbrica de gènere de 
punt que ja ha patit dos o tres in- 
cendist). 


L'Aragonès, com s'el coneix, 
ha sabut créixer esplendorosament 
ajudant-se amb el càrrec de batlle 
de la localitat. La manca de plane- 


. jament a la vila ha servit perquè els 


terrenys de la Zona industrial no es- 
tiguin encara legalitzats. El mateix 
es pot dir de la urbanització ''Pine- 
mar", que viu al marge de la llei pe- 
rò sota el vist-i-plau del batlle. Pi- 
neda, endemés, té, encara avui, Car- 
rers del centre de la ciutat per em- 
pedrar. És tot un exemple d'actua- 
ció acurada. 


Josep Maria Gibernau Beltran 
és un dels homes que si darrerament 
estava decantat de la política, no ho 
ha estat mai dels embolics especula- 


tius que envolten les urbanitzacions 
de les quals és l'amo. l si no, pre- 
gunteu a les famílies que viuen a la 
urbanització de Clarà (Argentona) 
que té per nom "Mont i Mar", que 
des de fa anys estan esperant que el 
senyor Gibernau acabi les obres 
d'infraestructura les ,quals es va 
comprometre a fer. Es clar que el 
senyor Gibernau —en altre temps 
vicepresident del "Barça", procura- 
dor en Corts i "consejero nacional 
del Movimiento'— deu tenir altra 
feina, al costat d'en Fraga, que no 
acabar les obres, i més quan ja ha 
cobrat per elles fa tant de temps. 


Ambdós personatges poden ser- 
vir —i així se'is considera a la co- 
marca— com a prototipus dels 
"'aliancistes". Són dels qui, durant 
els últims quinze anys, han estat ta- 
llant el bacallà, destrossant la co- 
marca, fent pujar el preu del sòl 
com més millor, i tot perquè l'hege- 
monia política estava al seu favor, a 
les seves mans. Franquistes o "alian- 
cistes'", així actuen. No fem proble- 
ma dels mots. 





INAUGURACIÓ DELS LOCALS 
DE CERDANYOLA 





Unes tres-centes persones assis- 
tiren a la inauguració dels locals del 
PSUC al barri de Cerdanyola. Entre 
els actes previstos per celebrar 
aquest esdeveniment cal destacar la 
intervenció de l'Antoni Gutièrrez 
Díaz, el qual, des d'un finestra, va 
adreçar unes paraules a la gent que 
s'havia anat concentrant a la porta 
del local, ja que aquest va ser total- 
ment insuficient des dels primers 
moments. 

La legalització del PSUC 
Cen ay GEl PSUC 


Un gran dia per als 


comunistes de Catalunya 


Després de la legalització del PCE han hagut de passar vint-i-qua- 
tre dies perquè també el PSUC rebés la sanció legal necessària per 
normalitzar una presència viva i real a Catalunya, conquerida pam 
a pam a través de la seva acció i de l'acció de les forces democràti- 


ques i de tot el poble. 


L'esdeveniment, no per esperat va 
deixar de ser celebrat pels comunis- 
tes catalans. Abans de les nou de la 
nit, hora en la qual estava prevista 
la concentració davant de la seu 
central del carrer de la Ciutat, a 
Barcelona, milers de militants i 
simpatitzants mostraven la seva sa- 
tisfacció per la ciutat. Als locals 
dels barris, a les fàbriques, a la Uni- 
versitat, anava corrent la nova, mal- 
grat que Ràdio Nacional no va 
anunciar oficialment la legalització 
fins a les set del vespre. 


Un dels primers grups que va ar- 
ribar a la plaça de Sant Jaume fou 
el de la Federació Universitària que, 
des del seu local al carrer de Sepúl- 
veda, . inicià una petita marxa da- 
vant dels esguards atònits dels via- 
nants, que potser devien pensar que 
era poc normal, amb el mal temps 
que feia, fer una manifestació amb 
paraigues i banderes roges alhora, 
Tanmateix, la pluja, que no va dei- 
Xar de caure en cap moment, no 
fou un obstacle, als comunistes, 
aquell dia, no els deturava ni el Di- 
luvi Universal. 


Els adhesius de "Ja sóc legal'" que 
anaven col.locant els de Pegaso, les 
falçs i martells de les banderes roges 
junt amb les barres de les catalanes, 
els crits insistents de "'Sí, sí, Hiber- 
tat, socialisme, PSUC", , "La pluja 
d'en Fraga no ens apaga"' —l'enemic 
públic número u de la democràcia 
va ser als llavis de tothom—, el cant 
repetit de la Internacional, donaven 
un aire festiu i insòlit a la nit barce- 
lonina, trencada pel fred i per l'ai- 
gua. —Des dels militants joves, que 
proclamaven amb força el seu dret 
al vot, fins als més vells, que han 
conegut la duríssima marxa del 
PSUC, eren allà, emocionats, afer- 
mant la seva decidida voluntat de 
lluitar per la democràcia i el socia- 
lisme, recordant també tots els 
companys dels partits no legalitzats 
i els presos polítics que romanen a 
les presons. "Legalització de tots 
els partits", "Amnistia total" eren 
també les consignes de la nit, però 
ja les veus de les tres mil persones 
que omplien tot el carrer de la 
Ciutat i part de la plaça de Sant 
Jaume intentaven recordar a Grego- 
ri López Raimundo, secretari gene- 
ral del PSUC, la necessitat de la 
seva presència. 


PARLA LÓPEZ RAIMUNDO 


Per fi, enmig de les banderes 
hissades al balcó de la seu —tres de 
vermelles amb l'anagrama del PSUC 
i tres de catalanes— va aparèixer 
López Raimundo, amb altres diri- 
gents del partit: Gutiérrez Díaz, So- 
lé—Tura, Serradell, Salas, Comín... 
"Companys —va dir Gregori— — avui 
és un gran dia per a tots els comu- 
nistes de Catalunya. La legalització 
del nostre partit culmina trenta-vuit 
anys de lluita i sacrifici dels com- 
panys que han obert el camí, avan- 
Çant des de la dictadura cap a la de- 
mocràcia. Es un èxit de tot el poble 
i de totes les forces democràti- 
ques..." "Si alguna cosa entela la 
nostra festa —afegií— és que no han 
estat legalitzats tots els partits i que 
molts presos són encara a les pre- 
sons. Els comunistes, legals, no es- 
catimarem esforços perquè tots si- 
guin legalitzats i perquè surtin tots 
els presos." 


Va assenyalar després que la lega- 
lització era també fruit de la justesa 
de la política del partit, del seu es- 
forç consequent i tenaç a favor de 
la unitat de totes les forces demo- 
cràtiques. ''Unitat —va dir— per la 
qual continuarem batallant amb to- 
tes les nostres forces.'" Va refermar 
tot seguit la decisió del PSUC de 
conquerir l'autonomia de Catalunya 
i va reclamar l'Estatut, el qual, va 
dir, "és una exigència irrenunciable 
del poble de Catalunya i un objec- 
tiu fonamental del PSUC en aquesta 
etapa''". "També voldria dir als nos- 
tres adversaris —va explicar més en- 
davant— que no han de témer res 
de la nostra legalització. Els comu- 
nistes volem esborrar les deixes de 
la guerra civil per establir una forma 
nova de convivència en un marc de- 
mocràtic.'" Va refermar, d'aquesta 
manera, el propòsit de convivèn- 
cia i reconciliació que ha animat el 
PSUC en aquests anys. 


Es va referir després a la batalla 
electoral: "No hi ha llibertats ple- 
nes i sabem que les eleccions no se- 
ran del tot netes estant al poder els 
hereus de Franco, però acceptem el 
repte de la lluita electoral per conti- 
nuar el combat perquè les eleccions 
siguin un punt de partença per a un 
esdevenidor millor." Després d'as- 
senyalar els intents d'involució pro- 





Plaça de Sant Jaume de Barcelona: 


"La lluvia de Fraga no nos apaga" 

tagonitzats per les forces del "bún- 
Rer" que, va dir, "estan intentant 
una marxa enrere'', va afirmar la vo- 
luntat dels comunistes catalans de 
convertir les eleccions en un plebis- 
Cit a favor de l'autonomia i llur es- 
perança que, amb la democràcia, 
s'obrin els camins del socialisme en 
la llibertat. 


Va apel.lar finalment a ta respon- 
sabilitat i sentit de l'ordre dels co- 
munistes per tal d'evitar caure en el 
joc de la provocació desestabilitza- 
dora. 


El seu crit final "Visca el PSUCI" 
fou corejat per milers de veus i uns 
aplaudiments eixordadors van clou- 
re les seves paraules. Altre cop els 
crits de ''Sí, sí, llibertat, socialisme, 
PSUC" trencaven la nit, i les ban- 
deres de les agrupacions del partit 
dels barris, fàbriques i federacions 
tornaven a onejar. Tot seguit, en la 
marxa que va anar pel carrer de 
Ferran, s'escoltaven els més saboro- 
sos comentaris: "M'he begut dues 
ampolles de xampany... i les que 
encara me'n beuré aquesta nitl". 
"Ja ho podem celebrar bé, que si en 
Fraga pogués ens tornaria a deixar 
en la il.legalitat uns altres quaranta 
anys". 


Il, després, les Rambles. La gent, 
completament xopa, continuava 
cantant, aplaudint els automòbils 
"psuquers" que passaven tocant 
el clàxon, reforçant els crits. L'a- 
legria s'encomanava. Hi havia mo- 
tiu: després de trenta-vuit anys el 
PSUC acabava de recobrar el seu 
dret a l'existència legal. Una gran 
victòria de Catalunya i la democrà- 
cia. 


JR RE lat 





Mataró: els rètols i les banderes, al balcó (Foto Enric Quintana) 


LA TÒNICA GENERAL A COMARQUES 


Actes als locals del Partit 


Hem demanat als nostres corres- 
ponsals informació sobre els actes 
per celebrar la legalització del 
PSUC. Cal assenyalar, d'antuvi, que 
les iniciatives en aquest sentit han 
estat menors que quan la legalitza- 
ció del PCE. Aquesta és una realitat 
que no ens sorprèn. Evidentment, el 
dia no va acompanyar. Una pluja 
persistent i intensa no va deixar 
de caure arreu de Catalunya la tarda 
en què es deia oficialment que 
érem legals. Però hi ha dos argu- 
ments que tenen un major pes. En 


DECLARACIÓ DEL COMITÈ EXECUTIU 


CRIDA A FER DEL PSUC 
UN PARTIT DE MASSES 


Avui, dia 3 de Maig, després de trenta-vuit anys de vida clandestina, 
el PSUC acaba de veure reconegut el seu dret a l'existència legal. 


Amb l'alegria de veure compensats els seus esforços i sacrificis, el 
PSUC proclama que aquesta és una victòria dels treballadors i de tot 
el poble, un gran triomf de Catalunya i el resultat del combat de /es 
forces democràtiques del nostre pars i de tot Espanya, de la seva unitat 
en l'exigència de la democràcia plena i un triomf de la llibertat. 


El Comitè Executiu del PSUC, en celebrar la legalització, referma la 


seva decisió de continuar la lluita per la llibertat de tots els presos polí- 
tics i l'amnistia, per la legalitat de tots els partits, condicions imprescin- 
dibles per a unes eleccions plenament lliures, i expressa la voluntat d'in- 
tensificar els seus esforços, conjuntament amb totes les forces sensibles 
a les exigències del poble català, per la consecució de l'autonomia i l'au- 
togovern de Catalunya, pel ple restabliment dels principis i institucions 
de l'Estatut de 1932. 


Fermament decidit a continuar defensant els interessos dels treballa- 
dors, el PSUC els crida a assumir amb plena responsabilitat el paper que 
els correspon en la vida política. D'acord amb la seva llarga trajectòria,el 
PSUC proclama la seva decisió de concórrer a les eleccions per contri- 
buir a guanyar la llibertat, per consolidar la democràcia i per avançar en 
democràcia i llibertat, cap a les transformacions imprescindibles per al 
nostre país, respectant escrupolosament la voluntat sobirana del po- 


ble. 


El Comitè Executiu del PSUC crida tots els homes i dones, tots els jo- 
ves, que lluiten per Catalunya, la democràcia i el socialisme, a incorpo- 
rar-se al PSUC, a fer-ne un autèntic partit de masses, capaç de construir, 
conjuntament amb les altres forces progressistes, el socialisme en la lli- 


bertat. 





primer lloc, hom era conscient que 

la legalització del PCE era el desllo- 

rigador que obria el forat per on 

passaria, més d'hora que tard —en- 

Cara que ens ho han fet gruar fins a 

la fi— la legalització del PSUC. No 

és perquè sí que, en conèixer la no- 

tícia de la legalització del PCE, và- 
rem proclamar des de les pàgines de 
"Treball": Ja som legalsl Tothom 
va interpretar la legalització del 
PCE com la pròpia legalització, i 
així ho vàrem celebrar, En segon 
lloc, tenim les tasques de la campa- 
nya electoral, a les quals les organit- 
zacions del partit es troben plena- 
ment abocades. En aquest mateix 
número de "Treball" donem una re- 
lació d'actes, segurament no ex- 
haustiva, que. s'han celebrat en 
aquest cap de setmana. Sens cap 
mena de dubte, una de les millors 
maneres de festejar que ja som le- 
gals. 


No han mancat, però, actes espe- 
cífics, com és el cas de Tarragona 
on, dimecres dia 4, una corrua de 
setanta cotxes va voltar tota la ciu- 
tat fent conèixer la gran notícia als 
tarragonins, per acabar celebrant-ho 
amb galetes i xampany al local del 
partit. 


A Sabadell, unes mil persones es 
concentraren davant la seu del co- 
mitè local, on es formà una carava- 
na que recorregué tota la ciutat. 


A Mataró, uns tres-cents militants 
es concentraren davant la seu local 
del partit. Hi hagué caravana de cot- 
xes que recorregué els principals 
barris i el centre de Mataró. 


La celebració de petits actes (n- 
tims als locals del partit va ser la 
tònica general, mentre que alguns 
militants i simpatitzants ees despla- 
çaren a la plaça de Sant Jaume. 


A Manresa, per celebrar la legalit- 
zació, va tenir lloc, diumenge dia 8 
a la tarda, una festa popular al bar- 
ri de la Sagrada Famflia, amb xoco- 
latada per a la canalla, sardanes, ti- 
telles, ball i parlaments. 


M. D'AMPOSTA 
Il CORRESPONSALS 


Més de 30 el darrer cap de setmana 


Un esclat de mitings 
arreu de Catalunya 


Més de trenta actes públics del PSUC —mitings, conferències i 
presentacions— hem contabilitzat aquest cap de setmana. Això, 
sense comptar la gran festa de Gavà i el míting central de dilluns al 
Palau d'Esports de Barcelona, com també els centenars d'actes 
oberts que, de forma ininterrompuda, tenen lloc als locals del par- 


tit. 


Al Vallès Oriental, divendres, dia 
6, es van celebrar dos actes, a l'A- 
metlla i a Llinars, i l'endemà dos 
més, aquests a Canovelles i Marto- 
relles. També aquí cal assenyalar 
la gran audiència que, en general, 
estan assolint els actes del PSUC : 
4O0O persones a Martorelles (quatre 
Mil habitants), SOO a Llinars (tres 
mil habitants). 


A Berga dissabte, 7, s'aplegaren 
més de 600 persones per escoltar, 
entre altres, els candidats Solé—Tu- 
ra, Agustí Prats i Francesc Padullés. 
Tot un esdeveniment a la capital 
del Berguedà. A Fonollosa (Bages), 
poblet de pagès, parlà, juntament 
amb d'altres, Xavier Mercadal, can- 
didat camperol. 


Pel que fa al Maresme, a Malgrat, 
el 4 de maig, 25O persones acudiren 
a escoltar Miquel Núiiez, Montser- 
rat Roig i Agustí Valdé, mentre que 
a Pineda foren 3OO els assistents a . 
un acte que tingué lloc a la sala con- 
sistorial de l'Ajuntament d'aquesta 
vila. Dissabte, dia 7, a Calella, Do- 
lors Calvet, Xavier Folch i Paco 
Frutos aplegaren unes 400 perso- 

nes mentre que a Mataró era presen- 

tada públicament una alternativa 
municipal local amb la participació 

de Miquel Núfiez, Agustí Valdé i 

Jordi Borja. 


" Al poliesportiu municipal de San- 
ta Coloma de Gramenet se celebrà 
un rníting del PSUC a càrrec d'en 
Pere Soto i Joan Ramos, entre d'al- 
tres, al qual assistiren Unes tres mil 
persones. 


A Sabadell, un míting amb majo- 
ria de treballadors de Unidad Her- 
mètica aplegà unes 1.200 persones. 
Parlaren els candidats Francesc Tri- 
ves i Cípriano Garcia. Ells mateixos 
intervingueren en un altre míting al 
barri de Torreromeu. 





El plat fort dels actes celebrats a 
comarques aquest cap de setmana 
fou el míting de Terrassa. Aquest 
tingué lloc al pavelló d'esports de la 
Sagrada Familia. Intervingueren 
com a oradors: Comín, Trives, Roc 
Fuentes, CiprianO Garcia, Tono 
Conill, Paco Gordillo i Rosario 
Garcia. Un gran cartell amb l'em- 
blema electoral del PSUC (divuit 
metres de llargada per sis d'alçada) 
cobria la paret lateral on s'instal.là 
la tribuna. Uns cinc mil foren els 
assistents. 


TARRAGONA.— És molt intensa 


l'activitat política de les organit- . 


zacions del PSUC a les comarques 
tarragonines. 


El 24 d'abril tingué lloc, a l'Audi- 
tori Municipal de Tarragona, un mí- 
ting del PSUC. Hi assistiren unes 
4.000 persones. Prengueren la pa- 
raula, entre altres, el responsable 
polític de Tarragona Pere Heras, Te- 
resa Gatell i Josep Solé Barberà, 
candidat a diputat per la circums- 
cripció de Tarragona. 


La diada de Sant Jordi, convoca- 
da pel Secretariat de l'Assemblea 
de Catalunya a Tarragona, hi va ha- 
ver una concentració de prop de 
2.000 persones davant de l'Ajunta- 
ment d'aquesta ciutat. Tothom cri- 
dava "VOLEM L'ESTATUT". L'al- 
calde va rebre una comissió i, en 
nom d'aquesta, Matias Vives llegi 
un comunicat que traduia l'exi- 
gència dels congregats de recobrar 
per al poble de Catalunya l'Esta- 
tut de 1.932. 


També es cridà amb entusiasme 
"VOLEM L'ESTATUT", el mateix 
dia de Sant Jordi, davant l'Ajunta- 
ment de Reus. Havia convocat l'As- 
semblea de Catalunya i s'hi van con- 
centrar més de 1.500 persones. Una 
comissió fou rebuda a l'Alcaldia, on 


No solament es va celebrar la legalització del PSUC al carrer, o 
als locals del partit. També a les fàbriques. La fotografia mostra 
un aspecte d'aquesta celebració a la PEGASO, de la Sagrera. 

(Foto ""Treball"') 


un de la comissió, fent servir un me- 
gàfon de la policia, explicà la signi- 
ficació de l'acte. 


Divendres 29 d'abril tingué lloc al 
Palau d'Exposicions de Reus un mí- 
ting del PSUC, al qual assistiren més 
de 3.000 persones. Presidí Josep 
Pardell, membre del C.E. i feren ús 
de la paraula el responsable polític 
de Reus i els cinc candidats a dipu- 
tats per aquella circumscripció: Jo- 
sep Arjona, Josep Maria Castells, 
Rafael Nadal, Conrad Rebull i Jo- 
sep Solé Barberà . 


En el curs d'aquests dies es va fer 
la presentació del PSUC a diferents 
pobles de la Ribera d'Ebre, a Riba- 
Roja, Ascó, Vinebre, Torre de l'Es- 
panyol, Miravet, i a Sant Carles de 
la Ràpita. L'assistència hi fou nom- 
brosa. A Torre de l'Espanyol, l'al- 
calde ordenà al pregoner que fes un 
pregó a migdia i un al vespre anun- 
ciant l'acte. 


A Móra la Nova, el 30 d'abril, hi 
va haver un míting del PSUC al 
qual assistiren unes 600 persones. 
El presidia Josep Pardell. intervin- 
gueren J.Vifia, Roser Queral,Rafael 
Nadal, Marsal i Matias Vives. 


MÓRA D'EBRE.— La federació So- 
cialista de Catalunya (PSOE) va ce- 
lebrar el 3O d'abril un míting, amb 
assistència de 150 persones. L'acte 
començà a les 8 del vespre. Quan 
eren dos quarts de deu —l'hora que 
havia estat convocat un míting del 
PSUC— el president de l'acte del 
PSOE va dir: "Donem l'acte per 
acabat. Sacrifiquem la intervenció 
d'un orador i així tothom que vul- 
gui podrà assistir al míting del 
PSUC . Gràcies per la vostra assis- 
tència." 

Il PACO FRUTOS, CANDIDATS PER GIRONA — 








S'han acabat 
les prohibicions 


GIRONA Josep Quintanas).— Per fi s'ha pogut fer el míting del PSUC a Gi- 
rona. La prohibició del míting de Barcelona va fer témer una nova garrotada, i 
així s'insinuava des del mateix Govern Civil. Això va perjudicar l'assistència ja 
que eren molts els qui preguntaven: "ja l'han prohibit2, no l'han prohibit en- 


Cara''2 La força del costum... 


Però va començar l'acte amb la presència dels cinc candidats, de l'Eudald 
Carbonell, de l'Esteve Jové, d'en "Guti'"i d'unes 1.500 persones que aplaudi- 
ren el PSUC, i especialment els parlaments d'en Paco Frutos i Carles Caussa. 


En Paco Frutos feu l'exposició en castellà, perquè per primera vegada un 
míting polític a Girona es veia concorregut per un gran nombre d'obrers im- 
migrats que manifestaven no conèixer gaire la nostra llengua. En Paco va ar- 
rencar grans aplaudiments explicant la necessitat que tenia la classe obrera de 
l'Estatut, En Carles Caussa va guanyar-se el públic. Va exposar de forma clara 
per què els comunistes anaven a les eleccions i per què demanaven al poble de 
Girona un vot català, antifranquista i democràtic, un vot en contra d'Alianza 
Popular i la "discòrdia" de Samaranch. 


L'activitat política no s'acaba, a Girona capital. En vint dies el PSUC ha 
fet presentacions a més de vint poblacions de la "'provincia'" i totes han estat 


un gran èxit. 


Aquesta setmana passada set-centes' persones es reuniren al cinema Ideal 
d'Olot per escoltar els comunistes. A Blanes, el nombre passà del miler. A 
Torroella i Comprodon, més d'un deu per cent de la població. A Campdevà- 
nol, la meitat dels obrers de La Farga anaren a escoltar els oradors comunis- 


tes. 


A la Satèl-lit de Cornellà 
Milers de treballadors en 
el primer miting del PSUC 


CORNELLA.— El cinema de més 
capacitat de tot l'Estat espanyol no 
va poder encabir els milers de ciu- 
tadans de Cornellà que el dia 6 van 
anar al primer míting de la campa- 
nya electoral del PSUC dels barris 
de Sant lidefons —Ciutat Satèl.lit— 
i Gavarres. Amb el cinema ple de 
gom a gom, més de quatre mil per- 
sones, i més de mil al carrer, va 
prendre la paraula Miquel Núfiez, 
del Comitè Executiu, que va expo- 
sar les línies essencials de la propos- 
ta comunista i va anomenar un per 
un tots els candidats "de los siete 
malditos de Alianza Popular" i de 
Concòrdia Catalana, que cal no vo- 
tar. Antoni Garcia, treballador de 
Siemens i dirigent de CCOO, es va 
referir, en una intervenció que va 
dur llàgrimes als ulls de molts dels 
assistents, a la voluntat de la classe 
treballadora de no deixar-se dividir 
per l'explotació que dels sentiments 
dels nous catalans volen fer els par- 
tits lerrouxistes. '"'Nosaltres, els qui 
hem nascuf a Andalusia, ja som d'a- 
quí, hem fet una família aquí i aquí 
luitarem, amb els nostres com- 
panys catalans nascuts aquí, per 


una Catalunya nova que també és 
nostra''. 

Marta Farrés, treballadora de l'en- 
senyament i de la infància al barri 
de Sant lidefons, llençà una crida a 
les dones del barri a la participació 
política, a sortir de casa seva, a con- 
querir la igualtat amb l'home ''Si 
demostrem diàriament que podem 
administrar una casa, tasca no gens 
fàcil avui dia, també podem admi- 
nistrar Un ajuntament". 


Després de la intervenció del se- 
cretari local de la Joventut Comu- 
nista, Rafael Ginés, que va reclamar 
el dret de vot als divuit anys, pren- 
gué la paraula Frederic Prieto, pre- 
sident de l'Associació de Veins Sant 
lidefons, el qual va insistir que "'el 
PSUC és un partit de Cornellà, el 
que representa la millor garantia per 
a l'electorat. Després de les elec- 
cions —afegí— el miler aproximat 
de militants del PSUC a Cornellà 
continuarem a Cornellà, lluitant per 
una ciutat on es pugui viure amb 
dignitat, lluitant per uns ajunta- 
ments democràtics amb un progra- 
ma de salvació de la ciutat"'. 





Va ser calorosament aplaudida 
una salutació que el responsable de 
Cornellà, ignasi Subirats, va fer "a 
l'amic, sacerdot i comunista exem- 
plar Joan Garcia Nieto, absent avui 
del seu barri per estar superant una 
operació del cor". 


En aquell clímax que Miquel Nú- 
ez, acabat al míting, va qualificar 
de ''germanor proletària creada en 
la solidaritat de la lluita'" va prendre 
la paraula Joan Ramos, treballador 
de Siemens, membre de l'Executiu i 
candidat al Congrés de Diputats, 
presentat com "el candidat del Baix 
Llobregat"" i rebut amb aclamacions 
per espai de mig minut. Ramos va 
tenir una intervenció que va ser in- 
terrompuda pels aplaudiments deu 
vegades. 


A la sortida, per l'amplíssim vestí- 
bul del cinema, hi va haver una ma- 
nifestació espontània d'adhesió al 
PSUC, ja que la satisfacció dels mili- 
tants per l'èxit d'aquest míting de 
la part alta de Cornellà era tanta 
que amb el míting no en tenien 
prou. 

Que els fets s'ajustin 


a les paraules 


Si no haguéssim escoltat el discurs de Suàrez del dia 3, en 
tindríem prou amb veure la rebequeria que ha provocat entre 
la dreta que enyora el feixisme i malda per ressucitar-lo 
—sobretot Fraga i companyia— per concedir-li una opinió 
no gens negativa. La ultradreta, que no s'empassa la perspec- 
tiva d'un camí Cap a la democràcia, que, arran de la legalit- 
Zació del Partit Comunista d'Espanya, va fer tot el que va 
poder per incitar l'Exèrcit a barrar per la força aquest camí, 
s'ha encès d'indignació amb el discurs del president del go- 
vern. Es lògic. Les paraules de Suàrez, bé que amb mancan- 
ces i contradiccions, ajuden objectivament a endegar la difícil 
conjuntura política espanyola per la vía de la normalitat, a 
contrarestar tensions perilloses. Í això és bo. 


No hi ha sorpreses en el discurs. El seu contingut és cohe- 
rent amb la posició política del president del govern. L'anun- 
ci de la participació de Suàrez a les eleccions no és tampoc 
cap cosa nova. l creiem que aquesta bel.ligerància electoral 
del.president de l'actual govern es pot admetre sí, com ell va 
dir, el govern garanteix unes eleccions netes. Aquest és el 
moll de l'os de la questió i és aquí que cal que les paraules 


s'ajustin als fets i les prometences a les realitats. El fet que 
Suàrez es presenti com a candidat o que no ho hagués fet no 
és /a cosa determinant. Allò que és essencial és que totes les 
opcions polítiques puguin participar a les eleccions amb les 
mateixes oportunitats, que no hi hagi discriminacions per a 
uns i avantatges per a altres en la campanya electoral, sobre- 
tot pel que fa a la utilització de la ràdio i la televisió. És aquí 
on trontolla la sinceritat del discurs i la professió de neutrali- 
tat que ha fet el president Suàrez en nom del govern. 


Hem parlat de mancances i contradiccions. Suàrez, en el 
seu discurs, va dedicar un bon espai a explicar la lògica de /a 
legalització dels comunistes i ho va fer dient que rebutja fer- 
mament, com tots els ministres del govern, les nostres idees. 
/ va dir coses tan plenes de raó com que ni el govern ni ningú 
no pot jutjar sospites, sinó conductes, i que cal ser realista. 
Molt bé. Però quan Suàrez justificava la legalització dels co- 
munistes hi havia molts partits, que tampoc no poden ser jut- 
jats per sospites, que no estaven legalitzats, que no ho estan 
encara i que, segons les notícies, no ho seran i, per tant, no 
podran concórrer a les eleccions amb el seu propi nom i amb 
el seu programa genuí, Això no s'adiu pas amb la netedat 
de les eleccions. 


Suàrez va dir textualment que el nostre poble no es vol tro- 
bar fatalment obligat a veure les presons plenes de gent per 
motius ideològics. Però a les presons hi ha encara força gent 
per aquests motius, malgrat que el nostre poble continua ex- 
pressant que vol l'amnistia, que necessita l'amnistia. l això 
també enterboleix, i molt, la netedat de les eleccions. 


El gran problema de les nacionalitats i regions no va ser 
esmentat en el discurs de Suàrez, tret d'una vaga i curta refe- 
rència. l aquesta és una questió fonamental per al futur de- 
mocràtic d'Espanya. Val a dir que, coneguda l'opinió del pre- 
sident del govern, tampoc no ens va estranyar aquesta absèn- 
Cia que no podem considerar un oblit. 


La normalització, el clima de concòrdia, la transparència de 
les eleccions que vol expressar el discurs que comentem exig- 
geixen la legalització de tots els partits, l'amnistia total i una 
absoluta igualtat d'oportunitats en la campanya electoral. 


ENRIC VIVES 


PROP D'UN CENTENAR ARREU DE CATALUNYA 


ELS LOCALS DEL PARTIT 


Per informació dels nostres lectors publiquem la relació dels locals que, en aquests moments, té oberts 
el Partit Socialista Unificat de Catalunya: 


BARCELONÈS: 


BARCELONA: Ciutat, 7 (local del 
Comitè Central). Santa Anna, 11. 
Casp, 45, pral. Muntaner, 109. Di- 
putació, 452, àtic. Elcano, 54. Sant 
Telm, 15. Nostra Senyora del Coll, 
105, baixos. Avinguda Jordan, 30, 
baixos. Guipúscoa, 41, 1r. 5a. Se- 
púlveda, 171, 3r. 1a. Doctor Fle- 
Mming, s/n. Casals i Cuberó, 176— 
178. Rasos de Peguera, 32. Vallbo- 
na, "Bar de Cirili", Gran Via de 
Carles lll, 5O—52, bloc L, entresol. 
Blanco, 15,2n. Rambla Muntanya, 
78, planta. Perla, 31. Mallorca, 537 
pral. Passatge Mayol, 8, baixos. Pere 
IV, 199. Ronda Guinardó, 71. Au- 
siàs March, 143. Servet, 23. Virgili, 
26. Passeig de Fabra i Puig (Bar Me- 
tropol). 

BADALONA: Magatzem, 130, àtic. 
Can Cabanya, 33. Tortosa, 48. Mar- 
te, 12. 

SANT ADRIÀ DE BESOS: Valèn- 
cia, 34. 

SANTA COLOMA DE GRAME- 
NET: Doctor Pagès, 85. Francesc 
Julià, 2 B, 2a. Passatge Salvatella, 
62. Avinguda de Santa Coloma, 66 
1r. la. 


BAGES: 


MANRESA: Saclosa, 29 àtic. 
CARDONA: Arrabal, 25. 


BAIX LLOBREGAT: 


CORNELLÀ: Torras i Bages, 41— 
43. a 
ESPARREGUERA: Passeig Mari- 
mon, 124, baixos. 

GAVÀ: Avinguda Pompeu Fabra, 
edifici Capricorni, baixos. 
MARTORELL: Calvo Sotelo, 118. 
MOLINS DE REl: Roseta, 13, 1r. 
PRAT: General Alonso Vega, 32. 
SANT BOI: General Prim, 19—21. 
SANT JOAN DESPÍ: Tomàs Cayla, 
14. 

SANT FELIU DE LLOBREGAT: 
Pedro Alvarez, 11. 

SANT VICENÇ DELS HORTS: Jo- 
sé Antonio, 54. 

VILADECANS: Retama, 33 bis. 


GARRAF: 


VILANOVA 1 LA GELTRÚ: An- 
selm Clavé, 3. 


MARESME: 


MATARÓ: Isern 28, Lloret, 1. Nos- 
tra Senyora deis Angels, 1O. Vitò- 
ria, 41. 

MASNOU: Capitàn Miravell, 44. 

TANCADA A BARCELONA 


Amnistial,un clam popular 


L'amnistia continua essent un clam popular que cada dia esdevé més intens, perquè la necessitat que tots els presos 
polítics siguin allibertats és urgent. Les accions que expressen aquest clam no cessen. A darrera hora del 6 de maig unes 
trenta-cinc persones, parents, amics Í companys dels presos polítics, es varen tancar a la Parròquia de Sant Josep Oriol per 


denunciat que co 
govern. 


Els protagonistes de i i 
immediata dels seus familiars Í amics és 


una democràcia real". 


Aquesta acció, que va acabar abans del que estava D 
persones tancades, s'inscriu en el 
Galícia i Madrid. Però amb aquesta setmana no ba ni 
permanent fins que s'aconsegueixi aquest anhelat objectiu. 


ntinua havent-hi gent empresonada per motius polítics malgrat les darreres mesures "de gràcia" del 


la tencada van fer un comunicat en el qual diuen que l'única manera d'aconseguir la llibertat 
"amb una mobilització popular en pro de l'amnistia total, com a pas previ a 


revist perquè la policia va fer fora per la força, l'endemà, les 
/ marc de la setmana per l'amnistia total que es féu conjuntament a Catalunya, Eushadi, 
s'acaba ni s'ha d'interrompre la lluita per l'amnistia total, que és una lluita 


PREMIÀ: Enric Granados, 60. LLEIDA: Enric Granados, 16. 


VILASSAR: Sant Joan, 1. 
GIRONA: Santa Clara, 4O, 2n.2a. 


Carretera de Barcelona, 42 bis. 
VALLÈS OCCIDENTAL: TARRAGONÉS: 
SABADELL: Passeig General Primo 
de Rivera, 5O. La Llanera, Canto- 
nada Montblanc. Juan Valera, can- 
tonada carretera de Terrassa s/n. Ci- 
sa, s/n,. Plaça Galileu, s/n. Don Ro- 
drigo, 1O. Antonio Maura, 76. 
TERRASSA: Església, 3. Maresme, 
22. Panadella, 44, Sant Damià, 44. 
CERDANYOLA: OM, 21. 
RIPOLLET: Doctor Vergós, 48. 
RUBI: Principe, 27. : 
SANT CUGAT DEL VALLES: 


TARRAGONA: Pin i Soler, 10. 
TARRAGONA—BONAVISTA: 
Carrer 9, 
TARRAGONA—TORREFORTA: 
Montblanc, 72. 


BAIX CAMP: 
REUS: General Mola, 16. 


BAIX EBRE: 


Balmes, 113. AMETLLA DE MAR: Obispo Bil- 
bao, 5. 
VALLES ORIENTAL: 
MONTSIÀ: 


GRANOLLERS: Ricomà, 17. 
MOLLET: Pau, 5 

MONTMELÓ: Linde, s/n. 
MONTORNES: Antonio Argila,6. 


AMPOSTA: Navarra, 26. . 
SANT CARLES DE LA RAPITA: 
12 d'octubre, 24. 





Un conveni difícil 


Aquesta setmana pot començar la negociació del conveni 
del metall de la "provincia'' de Barcelona, si els empresaris no 
adopten la tàctica d'amagar el cap sota l'ala negant-se a tot 
diàleg. La importància d'aquest conveni, que, fora d'alguna 
gran empresa, agrupa els treballadors metal.lúrgics de tota 
la "província", és ben palesa. Recordem només el desenvolu- 
pament, l'any passat, d'aquest mateix conflicte, que acabà en 
laude després de deu dies de vaga. . 












Primerament voldríem destacar la necessària participació de 
tots els treballadors metal.lúrgics en aquesta lluita. / en 
aquest sentit, els que pertanyen a les grans empreses del sec- 
tor, tinguin conveni propi o s'acullin al provincial, han de 
prestar el seu suport decidit a fi, no solament de demostrar la 
seva solidaritat, sinó d'assolir el paper dirigent que els pertoca 
en el ram, junt amb els seus companys de tota la "província". 









Aquest conveni, tal com ha estat plantejat fins en aquest 
moment, presenta certes dificultats que, en el transcurs de la 
negociació i la lluita, poden agreujar-se. La mateixa platafor- 
ma reivindicativa en presenta, i també el procés d'elecció de 
delegats a Barcelona, en el qual creiem que ha participat una 
mínima part dels treballadors afectats pel conveni, en contra 
de la representativitat a les comarques, que han seguit un 
procés de discussió de la plataforma i d'elecció dels membres 
de la comissió deliberadora. Aquestes dificultats reals s'han 
de tenir en compte a l'hora de plantejar-se la forma d'avançar 
cap a la conquesta de les màximes millores aconseguibles 
pels treballadors. 















Sobre això, és necessari tenir present l'experiència negativa 
de la recent vaga de la construcció i combinar la negociació 
amb les millors formes de lluita. En aquest moment, una vaga 
indefinida com la de l'any passat no seria, al nostre criteri, 
la millor manera de plantejar-se aquest conveni. Al contrari, 
vagues curtes combinades amb altres accions com assemblees, 
concentracions, manifestacions, etc., poden servir de millor 
element de pressió, en funció d'una negociació que haurà 
d'afinar al màxim els seus instruments i que pot ser llarga. 











Per tot això, insistim, tots els treballadors del metall, com- 
presos els de les grans empreses, han de fer seva la lluita pel 
conveni: han d'assistir a les assemblees d'empresa, han de 
cridar tots els càrrecs sindicals a participar a les assemblees, 
completant així la representativitat dels delegats actualment 
elegits a les Zones, han d'assistir massivament a les assemblees 
de zona, procurant fugir de les fàcils actituds, falsament ra- 
dicals, que s'imposen únicament quan l'avantguarda no sap 
portar al si de les assemblees de treballadors propostes mi- 
llors, més correctes. 

Josep Maria Riera 


Fer nostre tot 
el que és jove" 


No solament els joves, sinó tot el públic, va aplaudir amb entu- 
siasme el parlament de Josep Maria Riera, de la joventut Comunis- 


ta. N'oferim uns breus extractes: 


Els joves catalans, i els de tots 
els pobles d'Espanya, necessitem la 
llibertat com necessitem respirar. I 
la necessitem perquè sense llibertat 
no hi poden haver drets juvenils, ni 
participació real, ni una política al 
servei de la joventut. La dictadura 
ha volgut dir, per a nosaltres, la 
marginació i discriminació més bru- 
tals. 


No ens enganyem, no sols els 
grups terroristes d'extrema dreta 
volen tornar enrera. N'hi ha que 
enyoren temps passats i no sè sen- 
ten bé en la democràcia. Aquests 
són l'Alianza Popular del Fraga i 
companyia. Alianza Popular ens 
parla, en el seu programa que "'con- 
fía en la juventud trabajadora y ale- 
gre". Llàstima que hi hagi tan pocs 
joves treballadors i alegres que con-. 
fien en Alianza Popular. 


Per a la Joventut Comunista de 

Catalunya, i per al nostre Partit, ara 
és l'hora de sentar les bases per una 
política al servei de la joventut, per 
trencar amb la marginació de tots 
aquests anys i deixar d'ésser espec- 
tadors de tercera fila de tot el que 
va passant al nostre voltant. 1 per- 
què volem participar, els joves cata- 
lans volem la majoria d'edat i el 
dret de vot als 18 anys. 


Les bases d'una política al servei 
de la joventut passen per la restitu- 
ció del patrimoni que fins ara 
estava en mans de la ""Delegación 
Nacional de la Juventud" i per la re- 
cuperació dels principis i institu- 
cions configurats en l'Estatut d 
1932. (...) ç 

Majoria d'edat i dret de vot als 
18 anys, municipalització del pa- 
trimoni de la D.N.J.: mesures con- 
tra l'atur juvenil i per un nou con- 
tracte d'aprenentatge, millorament 
de les condicions de vida de la jo- 
ventut rural: la derogació del decret 
de "mili" a distància, fora de la re- 
gió d'origen, aquestes són les rei- 
vindicacions més sentides per la 
joventut catalana, en aquests mo- 
ments. 





Una assistència impressionant al primer míting central del Partit Socialista Unificat de Catalunya. 
Cinquanta mil persones no van poder entrar al Palau i van haver d'escoltar-lo des del carrer. 


EE SE i ES ESA 
L'opinió d'algunes 
personalitats assistents 


Després del míting, hem demanat opinions a algunes persones 
conegudes en la vida pública. Heus aquí les respostes: 


Fabià Estapé, ex—rector de la 
Universitat de Barcelona: ''És la 
concentració més impressionant des 
de 1939. M'ha colpit la sensació de 
serietat, d'ordre, de disciplina dels 
milers de participants. Penso conti- 
muar assistint a actes electorals del 
PSUC." 


OO O 


Andreu Claret Casadessús. Es- 


querra Republicana de Catalunya: 
"Estic emocionat per l'ordre i l'ale- 
gria. Fa trenta-vuit anys que no 
havia vist un acte com aquest." 


OO0O 


Eduard Martin. Partit Socialista 
de Catalunya: "Es molt important 
que una forca com aquesta pugui 





ser present en el moment polític ac- 
tual, àdhuc en el terreny electoral. 
Estic totalment d'acord amb la in- 
tervenció de López Raimundo refe- 
rida a la problemàtica del Senat. Jo 
afegiria que Convergència Democrà- 
tica també ha contribuit a fer im- 
possible la unitat. " 


0OOO 


Miquel Sellarés.Convèrgència De- 
mocràtica de Catalunya: ''Ha es- 
tat molt important. La candidatura 
unitària al Senat ha fracassat per la 
posició política mantinguda per 
Unió Democràtica. Jo he acceptat 
la posició del meu partit per dis- 
ciplina militant." 


OO0O 


Font Altaba, Regidor de l'Ajun- 
tament de Barcelona: "L'acte en si 
ja ho diu tot, Ahir cent mil perso- 
nes. Avui cinquanta mil al carrer. 
Guanyarem l'' 


OOO 


Ricard Bofill. Arquitecte. Inde- 
pendent: "Un acte molt important. 
Obre les portes a la construcció 
d'un model socialista diferenciat 
per a Catalunya.'"" 


000 









Salutació de 
Santiago Carrillo 


A Gregori López Raimundo, als companys del PSUC: 






Us vull fer arribar la meva més fraternal i calorosa salutació amb ocasió 
del primer gran míting autoritzat a Barcelona al PSUC. 










La causa de la llibertat i de la democràcia avança a Espanya, no pas sen- 
se dificultats i obstacles. Certs grups polítics i —per què no esmentar-los 
pel seu nom2— especialment Alianza Popular, s'obstinen a impedir que es 
restableixi plenament la sobirania popular i a ressucitar el passat dicta- 
torial. 








A Catalunya, Alianza Popular intenta dividir la classe obrera enfron- 
tant els treballadors originaris de diverses regions espanyoles amb els 
treballadors nascuts a Catalunya. 











Però aquesta maniobra, semblant a les que va fer en el passat un polí- 
tic de funesta memòria, Alejandro Lerroux, fracassarà. Els treballadors 
forasters que resideixen a Catalunya se senten units com una sola classe 
amb els treballadors catalans i presten suport resoludament als drets i a la 
llibertat nacional de Catalunya, perquè saben que així defensen igual- 
ment la causa de la democràcia a tot Espanya. 









D'altra banda, la unitat d'Espanya serà real i indestructible quan cadas- 
cun dels diversos pobles que la componen l'acceptin voluntàriament i 
conscientment i no pas perquè un govern la imposi per la violència. 






Jo aprofito aquesta ocasió per cridar tots els treballadors sense distin-. 
ció d'origen a votar el 15 de juny les candidatures del PSUC. 







Votar pel PSUC és votar comunistal 





Votar comunista és votar per la democràcia, per l'amnistia, per la lliber- 
tat per a tots els partitsi 






Votar comunista és votar per l'Estatut d'autonomiat 






Visca el PSUCI 






Una forta abraçada del vostre company, 






SANTIAGO CARRILLO 


LE Sr INT EE 


mis" it 


Trenta-vuit anys d'exili i vint-i-sis anys de presó: Rafael Vidiella i Lucio Lobato 








